porez : Južne vesti\nGrad Pirot oprostio dug "Tigru AD", zamenili ga za akcije\n14:25, 11. 10. 2021.\nPreko 200 miliona dinara duga državnog Tigra AD i njegove ćerke firme Tigar obezbeđenje prema lokalnoj samoupravi u Pirotu, prema preporuci Vlade Srbije, odlukom odbornika Skupštine konvertovaće se u akcije koje će u tom državnom preduzeću ubuduće imati Grad Pirot. Odbornici opozicije glasali su protiv i objašnjavaju da Grad nije trebalo da se odrekne tog novca.\nSlučaj najobimnije poreske kontrole nekog medija konačno završen, u "Južnim vestima" sve po zakonu\n12:58, 4. 6. 2021.\nNakon skoro 3 pune godine i sudskog procesa Poreska uprava je priznala grešku i umesto nezakonito obračunatog milionskog duga zaključila da firma koja je osnivač Južnih vesti ne duguje ni dinar poreza, niti je u svom radu prethodnih godina prekršila ijedan zakon. Odluka je, kažu u menadžmentu firme, svojevrsna pobeda nad politizacijom Poreske uprave i Ministarstva finansija.\n10:05, 13. 3. 2021.\n“Južne vesti” nisu morale da plaćaju porez na zaradu za doskorašnjeg glavnog i odgovornog urednika Predraga Blagojevića, zaključak je Upravnog suda nakon 2 i po godine od podnete tužbe. To znači da je Poreska inspekcija neosnovano obračunala dugovanja “Južnim vestima” po ovom osnovu od čak milion dinara, u kontrolama koje su trajale više meseci.\nI Dveri traže povlačenje odluke kojom bi zbog solarne elektrane porez u selima oko Vrela bio kao u centru Niša\n11:33, 4. 2. 2021.\nNakon što je NKD utvrdio da će zbog planirane solarne elektrane u selu Vrelo stanovnici okolnih sela i prigradskih naselja porez na imovinu plaćati čak 16 puta više nego sad, i Gradski odbor Dveri u Nišu traži da nadležni povuku dokument kojim se šumsko i poljoprivredno zemljište pretvara u građevinsko. Napominju da taj plan znači da će oni koji nemaju ni kanalizaciju, ni puteve, ni zdravu pijaću vodu plaćati porez kao da žive u centru Niša.\nZbog sumnje da su bez saglasnosti stečajnog upravnika prodavali farmaceutske proizvode i tako oštetili firmu, a sebi pribavili protivpravnu imovinsku korist od blizu 150 miliona dinara, u Nišu su uhapšena dva odgovorna lica firme koja se bavi farmaceutskim proizvodima, a policija za još jednom osobom traga, saopštili su iz MUP-a.\nNedavno je osvanulo obaveštenje svima koji zarađuju iz inostranstva da moraju da popune poreske prijave i da prijave prihode, kako bi im na zaradu bio obračunat porez. Ovo je stiglo uglavnom frilenserima - bez stalnog zaposlenja i angažovanim honorarno na poslovima za firme iz inostranstva. Oni kažu da nisu prepoznati kao radnici, da ne znaju kako da obračunaju prihode, niti za koji period i traže razgovore sa nadležnima i razumno rešenje.\nSvrljižanin uhapšen zbog malverzacija sa plaćanjem poreza\n15:17, 4. 9. 2020.\n49-godišnji Svrljižanin uhapšen je, pišu iz policije, zbog sumnje da je fiktivne račune jedne firme iskoristio kako bi za svoju firmu dobio otpis PDV-a. Sumnja se i da je umanjivao iznos troškova na računima kako bi izbegao plaćanje poreza na obavljanje samostalne delatnosti i tako oštetio budžet Srbije za oko 3,9 miliona dinara.\nSvrljižani pokušali da oštete budžet za više od 121 milion dinara\n14:38, 29. 7. 2020.\nDvojica Svrljižana uhapšeni su nakon što su pokušali da, lažno prikazujući poreske prijave, povrate PDV u iznosu od preko 121 miliona dinara na osnovu fiktivne fakture za asfaltnu bazu, saopštavaju iz niške policije. Obojici je određeno zadržavanje do 48 sati, nakon čega će biti saslušani.\nEkonomske olakšice za privrednike u Vranju\n16:36, 7. 5. 2020.\nKako bi pomogli lokalnim preduzećima koja su pretrpela gubitke tokom vanrednog stanja, Grad Vranje će smanjiti pojedine takse, kiriju za gradske lokale, ali i odložiti plaćanje poreza i komunalija. Takse neće biti naplaćene za period vanrednog stanja, a zakupcima lokala koji su unapred platili kiriju, novac će biti vraćen ili mogu biti u pretplati. Predsednik Parlamenta privrednika Regionalne privredne komore i generalni direktor “Simpa” Slađan Disić kaže da će izgubljeni prihod tog preduzeća za tri meseca biti oko 5 miliona evra.\nUNS: Ukinuti poreze i naknade za mala i srednja preduzeća\n08:56, 24. 3. 2020.\nO "ozbiljnom i velikom planu" za oporavak srpske ekonomije u vreme pandemije virusa korona i vanrednog stanja govorio je sinoć predsednik Srbije Aleksandar Vučić, a Udruženje novinara Srbije (UNS) traži da se pomoć pre svega odnosi na mala i srednja preduzeća, među kojima je i većina medija. Posebno za štampane i lokalne medije, UNS traži oslobađanje od raznoraznih poreza i naknada.\nPrvi put u mandatu naprednjaka niški budžet realizovan više od 80 %\n13:17, 24. 5. 2019.\nRealizacija niškog budžeta za 2018. godinu prešla je 80 %, a to je prvi put od kad su naprednjaci na vlasti da je ovaj procenat uopšte dostignut. Glavni razlog za pozitivnu realizaciju su prihodi, posebno od poreza na zarade, navela je sekretarka za finansije Danijela Spasović. 2018. u budžet se slilo se za oko 190 miliona dinara više nego 2017. godine, za šta kaže da su zaslužene nove fabrike i zapošljavanja u njima.\nOd ove godine se sezonskim radnicima uz naknadu uplaćuju i doprinosi\n14:00, 4. 4. 2019.\nZa angažovanje sezonskih radnika, koje poljoprivrednici upošljavaju na raznim poslovima najčešće tokom sezone berbe višnje i šljive, pored naknade po satu koja ne sme biti manja od 155,33 dinara, od sada će morati da im se uplaćuju i doprinosi koji na dnevnom nivou na osnovu minimalne osnovice iznose 303 dinara.\nKupio njivu u Supovcu, pa platio prenos 50 % skuplje od parcele\n09:00, 23. 1. 2019.\nParcela od 17,5 ari u selu Supovac kraj Niša Sašu Stojanovića koštala je 50.000 dinara. Međutim, kako je ova njiva građevinsko zemljište, Poreska uprava ga je procenila na skoro 3 miliona dinara, pa je za prenos zemlje na svoje ime platio čak 75.000 dinara.\nNe radi niški portal za poresku administraciju, pravi se novi\n08:47, 6. 11. 2018.\nSkoro dva meseca ne radi aplikacija na kojoj građani mogu da vide i podnesu poreske prijave Lokalnoj poreskoj administraciji, što su primetile Nišlije koje su prethodnih dana htele da plate dug za porez, jer im uskoro ističe rok. Ipak, to će morati da učine na šalterima, jer niški portal neće raditi do početka sledeće godine, a pravi se novi, jedinstveni u celoj Srbiji.\nJavnim konsultacijama do rešenja za paušalce\n15:05, 1. 8. 2018.\nSa idejom da se kroz diskusiju pronađu najbolji načini da se premoste slabosti sistema paušalnog oporezivanja i dođe do rešenja kojim će biti zadovoljni i preduzetnici, i zaposleni i država, u septembru Udruženje za razvoj preduzetništva iz Niša u saradnji s NALED-om organizuje “Mesec paušalaca”.\nSkoro 700 Nišlija prošle godine zaradilo trostruko više od proseka\n15:54, 12. 7. 2018.\nPrema podacima Poreske uprave Srbije, onih koji su bili u obavezi da prijave dohodak veći od 2,3 miliona dinara za godinu dana, što je trostruko više od proseka, u Nišu je prošle godine bilo 673.\nManji porezi za Nišlije u 2018. - usvojili niški odbornici\n16:42, 30. 11. 2017.\nUmesto na 8, Grad Niš će ubuduće biti podeljen na 11 zona po kojima će se obračunavati porez na imovinu građana, odlučeno je na sednici Skupštine Grada. To će naredne godine dovesti do smanjenja poreza na zemljište i objekte u odnosu na 2017. godinu, objašnjavaju gradski čelnici.\nOd januara trostruko manji porez za niške poljoprivrednike\n15:35, 22. 11. 2017.\nUmesto na 8, koliko je bilo dosad, Niš i okolina biće podeljeni na 11 zona, što će, kako kaže sekretar Sekretarijata za lokalnu poresku administraciju Nina Ilić, dovesti do trostrukog smanjenja poreza na poljoprivredno zemljište, pa će i vlasnici parcela manje plaćati državi.


Politika arhiva vesti 31.05.2016 - Naslovi.net\nMladi kadrovi SNS na testu lojalnosti\nKako lider neprednjaka kontroliše političku štetu usled slučaja "Savamala" ANALIZA. Beograd - Slučaj "Savamala" u opozicionim krugovima smatra se početkom silazne putanje vlasti Aleksandra Vučića. Međutim, lider SNS je na stranačkoj skupštini u… »\nGašić koordinator službi bezbednosti?\nBratislav Gašić novu funkciju navodno će dobiti u bezbednosnom sektoru. Vulin viđen za ministra policije, a Stefanović za ministra odbrane. Bratislav Gašić, smenjeni ministar odbrane i od subote bivši potpredsednik SNS, viđen je za mesto… »\nIstraživanje: Najveći problem na Kosovu nezaposlenost, siromaštvo i korupcija\nNovi magazin 31.05.2016\nNezaposlenost, siromaštvo i korupcija najveći su problemi građana Kosova, pokazalo je najnovije istraživanje Puls javnosti koje je predstavljeno u Prištini. Rezultati su pokazali da je zadovoljstvo građana institucijama Kosova, sa izuzetkom… »\n31.05.2016 Politika, izvori


Cveta sektor drvoprerade na području Semberije -\nCveta sektor drvoprerade na području Semberije\nUkupan obim spoljnotrgovinske razmene u drvoprerađivačkom sektoru u 2016. godini iznosio je 605 miliona KM, što je za 74 miliona više u odnosu na prethodnu godinu.\nOvaj podatak pokazuje da preduzeća iz oblasti drvoprerade lako i uspešno plasiraju svoje proizvode na inostrano tržište. Samo sa područja Semberije preduzeća izvoze oko 97 odsto svojih proizvoda u zemlje Evropske unije.\nSektor drvoprerade u ukupnom izvozu Republike Srpske učestvuje sa 17,25 odsto što je dobar primer u privredi Srpske.\nU prošloj godini izvezeni su proizvodi vrednosti 492 miliona KM, a uvezeno je 113 miliona što pokazuje da je u ovom sektoru proizvodnje ostvaren značajan suficit.\nPredstavnici Javnog preduzeća "Šume Srpske" i 67 drvoprerađivača potpisali su ugovore o isporuci drvnih sortimenata. Većina drvoprerađivača očekuje pravedniju raspodelu nakon formiranja vladine komisije za dodelu drveta, a nadzor će raditi Ministarstvo poljoprivrede RS. Proizvođači navode da skoro sve svoje proizvode izvoze na strano tržište i da mnogo ulažu u edukaciju radnika kako bi zadvoljili evropske standarde.\nTehnički direktor „Mega drvo“, firme iz Bijeljine koja zapošljava 260 radnika, Melenko Stevanović kaže da su mnogo uložili u nove tehnologije, nabavku opreme i edukaciju radnika kako bi zadovoljili EU standarde sa kvalitetom proizvoda.\n- Planiramo da najveći deo naših proizvoda iz pogona za proizvodnju masivnih ploča prelazi u gotov finalni proizvod, a to je nameštaj. I dalje smo otvoreni za mlade ljude, za kadrove koji su spremni da se usavršavaju, koji imaju znanje iz drvne industrije. Jedini problem je nedostatak sirovine. Sa „Šumama Srpske“ imamo ugovor za isporuku oko 7.000 kubika, a potrebe su znatno veće - kaže Stevanović.\nUspeh na evropskom tržištu ostvaruje i preduzeće „Rašević“ koje se bavi preradom drvene građe i proizvodnjom elemenata za nameštaj.\n- Godišnje preradimo 24.000 kubika drveta, a na zapadno - evropsko tržište plasiramo 98 odsto proizvodnje. Mnogo ulažemo u mašine, a posle poplava 2014. godine imali smo štetu od 940.000 maraka te preduzeće nije radilo dva meseca. Opstajemo vrednim radom i kvalitetom – kaže Miloš Rašević, samostalni stručni saradnik u ovom preduzeću, koji kaže da zapošljavaju 85 radnika.\nDrvoprerada uspešna u Semberiji\nDirektor Područne Privredne komore Bijeljina Slavica Marković kaže da, iako, drvoprerada nije bila karakteristična za Semberiju, ovom granom privrede uspešno se bavi nekoliko firmi.\n- Ne izvozimo samo sirovinu, oblovinu, nego proizvode višeg stepena finalizacije, pa imamo dobre rezultate firme koje proizvode stolariju, parkete, masivne ploče i nameštaj - kaže Markovićeva.


Na svojoj redovnoj sednici, održanoj 19. februara 2019. godine, Upravni odbor Udruženja banaka Srbije izabrao je Vladimira Vasića za novog generalnog sekretara, saopšteno je iz UBS.\n„Upravni odbor Udruženja banaka Srbije zahvaljuje se na uspešnoj dugogodišnjoj saradnji prof. dr Veroljubu Dugaliću, kome je na ovoj funkciji u novembru 2018. godine istekao mandat, a potom privremeno produžen do novog izbora generalnog sekretara“, navodi se u saopštenju.\nVladimir Vasić ima više od 15 godina profesionalnog iskustva u finansijskom i privatnom sektoru, uključujući poslove rukovodioca koje je obavljao na različitim pozicijama u nekoliko banaka, osiguravajućim društvima, kao i u društvu za upravljanje investicionim fondovima. Diplomirao je na Ekonomskom fakultetu Univerziteta u Beogradu, smer Bankarstvo, finansije i osiguranje, a tokom svog profesionalnog razvoja pohađao je brojne treninge u domaćem i internacionalnom okruženju na teme planiranja i donošenja strateških odluka, kreditnih i drugih rizika u poslovanju banaka, kao i iz domena upravljanja projektima, timovima, kvalitetom, promenama, itd.\n„Izborom novog generalnog sekretara Upravni odbor Udruženja banaka Srbije nastojaće da, na čvrstim temeljima dosadašnjih uspeha, osnaži i unapredi dijalog i saradnju sa svim relevantnim institucijama i akterima na bankarskom i finansijskom tržištu, kao i da sa novom energijom modernizuje rad na ostvarivanju zajedničkih interesa svih banaka“, navodi se u saopštenju UBS.\nMilijarder iz Azije za jedan dan zaradio više od 3 milijarde dolara


Komentari su isključeni na Milutin Nikolić novi predsednik mladih vlasotinačkih socijalista\nStudent ekonomskog fakulteta u Beogradu Milutin Nikolić novi je predsednik Opštinskog saveta socijalističke omladine Vlasotince, koji je obećao da će u narednim godinama posebnu pažnju posvetiti edukaciji i zapošljavanju mladih Vlasotinčana.\nNikolić je izabran na Izbornoj konferenciji Socijalističke omladine Opštinske organizacije SPS-a Vlasotinca, u prisustvu vrha ove stranke u varoši na Vlasini.\nNa Konferenciji je izabran je i Opštinski savet socijalističke omladine Vlasotinca koji broji 20 članova\n„Za mene je izuzetna čast i velika obaveza što sam danas izabran na ovu veoma važnu funkciju, posebno imajući u vidu da je OO SPS-a Vlasotinca jedan od najboljih odbora u celoj Srbiji po svojim izbornim rezultatima. Mi imamo obavezu da u narednom periodu ove rezultate poboljšavamo i uvećamo”, kazao je posle izbora novi predsednik socijalističke omladine.\nPored edukacije i zalaganja za zapošljavanja mladih, Nikolić će se, kako je rekao, zalagati i za izradu projekata i apliciranje na konkurse kod domaćih i stranih donatora za finansiranje projekata za unapređenje kvaliteta života mladih ljudi i zadovoljenje njihovih potreba u svim sferama.\nPozdravljajući omladinu, i predsednik vlasotinačkih socijalista Nebojša Stojanović je konstatovao da stranka godinama ima dobre rezultate na izborima u Vlasotincu.\n“Na vama, mladim socijalistima, je da taj trend nastavite i poboljšate. Vi predstavljate budućnost socijalističke partije. Siguran sam da u omladini socijalista ima pravog kvaliteta i istinskog potencijala za sve zadatke koji vas tek očekuju”, kazao le jider vlasotinačkih socijalista.\nPodršku radu mladim socijalistima u Vlasotincu pružio je i Uglješa Marković, predsednik Socijalističke omladine Srbije, i ovom prilikom poručio da su mladi oslonac SPS-a, da je on uvek spreman na sardnju sa svima.\n„Mladi treba da uče od starijih, ali da treba i da idu korak napred. Socijalisti su već skoro 28 godina u politici , mladi socijalisti treba da nastave putem koji je sada veoma uspešan“, kazao je Uglješa Marković.\nPolicija u dobrovoljnoj akciji davanja krvi\nTri saobraćajne nesreće u Vranju\nVRANJE - Na području Policijske uprave u Vranju 24. marta ove godine registrovane su tri saobraćajne nezgode u kojima su tri lica zadobila teške i tri lake telesne povrede, saopšteno je danas iz vranjske policije. (više…)\nNiška policija uhapsila je F. M. (38) iz Bosne i Hercegovine, pošto je uhvaćen u pokušaju krijumčarenja 10 migranata, saopšteno je danas. (više…)\nLESKOVAC – Krpljenja rup na leskovačkim ulicama i putevima počeće 20. seprtembra, a pošto odbornici usvoje predlog o izvođačima. Procenije se da će trajati dva meseca. (više…)


Haftarove snage prekršile su primirje na dan Berlinske konferencije | bosna1463\nHaftarove snage prekršile su primirje na dan Berlinske konferencije\nDok se svjetski lideri okupljaju kako bi razgovarali o trajnom prekidu vatre u Libiji, snage pučiste Haftara krše postojeće primirje\nDok su svjetski čelnici održavali sastanak u Berlinu u nedjelju, kako bi nacrtali put ka miru u Libiji, snage Halife Haftara krše jednosedmično primirje oko glavnog grada Tripolija.\nJužno od libijske prijestolnice čuju se povremene pucnjave, a crni dim se vidi kako raste, prema izvještajima sa terena.\nHaftarove snage izvele su minobacačke napade na Al Halatat i Khallet al-Furjan, južno od Tripolija, rekao je za agenciju Anadolu Abdul-Malik Al-Madani, portparol priznate UN-ove vlade GNA koja brani glavni grad.\nAl-Madani je također rekao da je njihova operacija Burkan Al-Ghadab ” vulkan bijesa” odvratila Haftarove snage, i da su preuzeli kontrolu nad situacijom.\nDodao je da je minobacački napad Haftarovih milicija pogodio tanker za naftu u regiji Halatat, uzrokujući požar i eksplozije.\nOd svrgavanja Muamera Gadafija 2011. godine, u Libiji su se pojavila dva centra moći: jedno u istočnoj Libiji koje podržavaju uglavnom Egipat i UAE, te Vlada nacionalnog sporazuma (GNA) u Tripoliju, koja uživa UN i međunarodno priznanje .\nMeđunarodno priznata vlada Libije sa sjedištem u Tripoliju napadnuta je od Haftarovih snaga prošle godine, a u borbama tokom posljednjih devet mjeseci poginulo je više od 1.000 ljudi.\n12. januara, zaraćene strane u libijskom sukobu najavile su primirje kao odgovor na zajednički poziv turskog i ruskog lidera.\nAli prošlog ponedjeljka, pregovori o trajnom sporazumu o prekidu vatre završili su bez dogovora, nakon što je Haftar napustio Moskvu bez potpisivanja sporazuma.\nNjemačka kancelarka Angela Merkel i generalni sekretar UN-a Antonio Guterres bili su domaćini nedjeljne konferencije u Berlinu, kojoj su prisustvovali turski predsjednik Erdogan, ruski predsjednik Vladimir Putin, francuski predsjednik Macron, britanski premijer Johnson i italijanski premijer Giuseppe Conte.\nTags: Berlinska konferencija, GNA, Halifa Haftar, Libija, LNA\nPrevious Putin: Ne gubite nadu da će kriza u Libiji biti riješena\nNext Somalija pozvala Tursku da istražuje naftu u njenim vodama


EPS - Energetski sistem je stabilan\nMinistar energetike i v. d. direktora EPS obišli dopremu uglja u TENT-u\n(Beograd, 8. januar 2017. godine) Energetski sistem Srbije potpuno je stabilan i tokom ledenih dana, potvrdili su Aleksandar Antić, ministar rudarstva i energetike i Milorad Grčić, v. d. direktora „Elektroprivrede Srbije“, koji su obišli sistem za dopremu uglja u Termoelektrani „Nikola Tesla A“.\n- Noćas je na kolubarskim kopovima bilo minus 20, u Prijepolju minus 30 stepeni Celzijusa, na Pešterskoj visoravni temperatura je bila još niža. Naš energetski sistem pokazuje punu stabilnost u izuzetno teškim uslovima, stabilno proizvodimo i ugalj i električnu energiju. Nemamo problema u prenosu, a pojavljuju se kvarovi u distribuciji, pre svega u jugoistočnoj Srbiji, delom i u zapadnoj Srbiji, mahom u brdsko planinskim krajevima. Najozbiljniji problem, koji je rešen oko podne, bio je u Prijepolju, gde su se u jutarnjim satima zbog temeprature od minus 30, na trafostanici zaledili prekidači - rekao je Antić. – Hvala zaposlenima u EPS-u, Elektrodistribuciji i EMS-u na izuzetnim naporima koje svi čine kako bi situacija bila stabilna. Veliki broj ekipa je na terenu, svi dežuraju i u punoj su pripravnosti.


Zvezda na čekanju - Tompson možda ostane u Galatasaraju! - Sportske.net\nZvezda na čekanju - Tompson možda ostane u Galatasaraju!\nNavijači Crvene zvezde mt:s praktično su već poželeli dobrodošlicu Dionu Tompsonu, ali je kasno sinoć iz Istanbula stigla vest da Amerikanac još uvek pregovara sa Galatasarajem.\n''Gore'' društvene mreže, ''Delije'' već poželele dobrodošlicu potencijalnom pojačanju!Ovo su prvi poeni Petra Rakićevića u crveno-belom dresu!Zvezdina rutina u Skoplju, debitovao i Rakićević!Dion Tompson napušta Galatu, stiže li u Zvezdu?EL TOP 10: Danga 'kradljivac', Teo 'Gandalf' i Raduljica u neslavnoj ulozi\nAktuelni šampion Srbije i regionalne košarkaške lige moraće da sačeka na Diona Tompsona ukoliko ga zaista želi u timu, pošto Amerikanac i Galatasaraj još uvek nisu dogovorili raskid ugovora.\nVest da će krilni centar raskinuti ugovor sa Galatasarajem i da je Crvena zvezda mt:s već započela pregovore sa Dionom Tompsonom pojavila se u subotu, a juče je i trener turskog kluba Ergin Ataman potvrdio prvi deo priče.\nTurski mediji preneli su kasno sinoć da pregovori između Diona Tompsona i Galatasaraja još uvek nisu okončani, te da čak postoji mogućnost da Amerikanac ostane u Istanbulu.\nUkoliko u Crvenoj zvezdi mt:s zaista žele Diona Tompsona bilo bi najbolje da se čekanje ne oduži jer bi Amerikanac stekao pravo nastupa u Evroligi već od 6. januara, a do tada bi Dejan Radonjić mogao da ga uvodi u sistem i isprobava u ABA ligi.\nOčekuje se da Dion Tompson od Galatasaraja naplati veliki deo ugovora, ukoliko dođe do raskida saradnje, što je još jedna pozitivna okolnost za Crvenu zvezdu mt:s.\nMomak koji je u prošlosti nastupao za Bajern i Hapoel Jerusalim u tekućoj sezoni nema zapaženu ulogu u Galatasaraju pošto u turskom šampionatu u proseku beleži 5 poena, 2.1 skoka i 1.7 asistenciju, dok u Evroligi ima prosek od 4.6 poena i 1.9 skokova.


Kupiti ili napraviti - rešenje je negde između - OTP Osiguranje\nZamislite da je vaša kompanija u postupku nabavke softverskog rešenja. Mnogo različitih izbora je ispred vas. U jednom trenutku neko postavlja pitanje: da li uzeti gotovo rešenje i da li se ono smatra crnom kutijom?\nKao što se može pretpostaviti, u većini slučajeva, kompanije preuzimaju gotova rešenja dostupna na tržištu. Ono što je nama interesantno je druga strana. Zašto se određene kompanije odlučuju da samostalno ili bar delimično samostalno rade na razvoju softverskih rešenja? Razloga je više, pokušajmo da analiziramo neke od njih i otkrijemo koje su to prednosti i mane ovakvog izbora.\nSvaka kompanija najbolje poznaje sopstveni poslovni model njegove prednosti i slabe tačke, rizike kojima je izložena kao i spremnost da preuzme nove, postojeća softverska rešenja, način saradnje i komunikacije među timovima kao i poslovni duh kolektiva. Ali da bi se oslonila na sopstvene resurse neophodno je da ih ima u dovoljnom broju.\nOvo ne znači nužno da će najmnogoljudnije kompanije biti i najspremnije da se prihvate zadatka kao što je na primer razvoj dela rešenja za IFRS17. Pažljiv odabir zaposlenih bi ovde bio od velike pomoći: računovođa sa dobrim poznavanjem postojećih i novih propisa, finansijski i aktuarski analitičar koji će tumačiti obračune različitih računovodstvenih kategorija, biznis analitičar koji će regulatorne zahteve moći da prevede i IT analitičar koji će prevedeno moći da iskodira. Što je obračun složeniji, to se broj ljudi proporcionalno uvećava. Kontinuirana edukacija zaposlenih koji rade sinhronizovano na razvoju se podrazumeva. Neminovna je i spremnost kompanije da preusmeri deo resursa sa biznisa, na poslove koji u tom trenutku ne donose profit.\nAli oslanjanje na ljudstvo nije dovoljno. Potrebno je osloniti se i na postojeća softverska rešenja i izvući maksimum iz njih. Na primeru implementacije obračuna prema novom regulatornom standardu IFRS17 to bi značilo da je potrebno preispitati da li su postojeća kompanijska IT rešenja pogodna za generisanje novčanih tokova za potrebe IFRS17 obračuna. Takođe, potrebno je raspitati se da li je vendor već imao iskustva sa implementacijom IFRS17 u nekoj drugoj kompaniji kojoj takođe pruža softversku podršku. Kompanije koje su već radile na implementaciji softverskih rešenja za potrebe Solventnosti 2 su u velikoj prednosti jer mogu iskoristiti neke obračunske kategorije.\nUkoliko se kompanija odluči za eksterno rešenje treba proveriti da li je kompatibilno sa već postojećim i kako se može nadograditi na njega. Prednost će uvek imati rešenja koja obezbeđuju jednostavniju integraciju sa postojećim IT, računovodstvenim i aktuarskim sistemima, rešenja koja su fleksibilna i koja se lako mogu prilagoditi potencijalnim izmenama u regulativi. Razmisliti o tome da li se prilagođavanja mogu razvijati lokalno, od strane kompanijskog tima analitičara ili je uvek potrebno anagažovanje eksternog vendora jer neka rešenja ipak zahtevaju poznavanje posebnih programskih jezika.\nBez obzira o kojem razvoju softverskog rešenja se radi, uvek postoje prednosti i mane ako se odlučite za eksterno ili interno rešenje. Ranije je bilo više diskusija na ovu temu. Danas na tržištu ima sve više vendora koji nude softverska rešenja za društva za osiguranje. Bogatija ponuda daje sve bolja rešenja jer se IT kompanije međusobno takmiče kako bi ponudile što bolji proizvod. Kako ponuda raste, verovatnoća da društvo za osiguranje ne pronađe adekvatno rešenje za sebe je veoma mala.\nOtuda mnoga društva za osiguranje odustaju od sopstvenog razvoja, kupuju već postojeća rešenja, a svoje resurse usmeravaju na profitabilniji deo biznisa. Ali većina kompanija se ne zaustavlja samo na kupovini softvera, već radi i na edukaciji svojih zaposlenih u saradnji sa vendorom. Na taj način osposobljava se da u bliskoj budućnosti u cilju prilagođavanja potrebama tržišta ili novim regulatornim zahtevima, preuzme deo razvoja na sebe. Od kupca i običnog korisnika postaje aktivni učesnik u procesu razvoja jedinstvenog tailor-made rešenja.


BZNR ~ Pogledaj teme - Kako se zaštititi od grada?\n< Druga pitanja ZŽS ~ Kako se zaštititi od grada?\nPoslao: Ned Jun 26, 2011 08:25\nUz protivgradne rakete i povoljne polise osiguranja\nTanjug, 26. jun 2011. godine\nNačelnik Sektora MUP-a za vanredne situacije Predrag Marić izjavio je da je tokom nevremena koje je u petak uveče zahvatilo delove Srbije ispaljeno više od 500 protivgradnih raketa, ali i da bi useve od grada trebalo štititi i kroz povoljne polise osiguranja.\nMarić je istakao da su te rakete ispaljene, neke i dva sata pre početka nevremena, sa 222 protivgradne stanice, ukazavši da se poljprivredni usevi objektivno nisu mogli zaštititi tim dejstvima. On je za televizju B92 rekao da se poljoprivredne kulture i voćnjaci u svetu od šteta nanetih gradom uglavnom štite kroz osiguranje sa povoljnim polisama.\nMarić smatra i da bi ta oblast i kod nas trebalo da bude uređena na sličan način, odnosno da polise osiguranja bude jeftinije kako bi poljoprivrednici i voćari mogli da ih plate. Prema njegovim rečima, nevreme koje je sinoć zahvatilo Srbiju dešava se jednom u pet godina a grad veličine oraha naneo je velike štete na prostoru od oko 300 kilometara.\nMarić je naveo i da protivgradnih raketa ima dovoljno ove godine, u odnosu na prethodni period, podsetivši da je prošle nedelje distribuirano 3.000 komada a da je u toku nabavka još 5.000 raketa. Načelnik Sektora MUP-a za vanredne situacije smatra i da je vreme da se "težište priče sa protivgradnih raketa pomeri na polise osiguranja", kao i da je vreme da "menjamo sistem osiguranja za ovakve slučajeve".\nNevreme praćeno obilnim padavinama, jakim olujnim vetrom i gradom veličine oraha, pričinilo je sinoć veliku materijalnu štetu u nekoliko opština u Srbiji, a u opštini Arilje je proglašena vanredna situacija. U opštini Arilje je usled obilnih padavina došlo do plavljenja podrumskih prostorija na objektima u gradu, nakon čega su pripadnici vatrogasno-spasilačke jedinice Arilje intervenisali i izvršili ispumpavanje vode na osam lokacija u gradu.\nU Kruševcu, u Vašarištu, jako nevreme i grad, praćeni olujom srušili su šator, usled čega je povređeno devet osoba, a grad veličine kokošijeg jajeta padao je sinoć na području Lučana, Ivanjice, Užica, Niša, Aleksinca, Čačka, Čajetine...\nP.S. Ovakav način protivgradne zaštite (ispaljivanjem raketa) je u svetu odavno napušten jer je dugogodišnjim ispitivanjima i statistikama dokazano da su efekti gotovo nikakvi, u primeni su druge metode, naravno opet hemijskim sredstvima i postupcima - zasejavanjem oblaka iz aviona ili nekom sličnom metodom koja se koristi u svetu, kao što se radilo u kini za vreme olimpijade ili neke druge manifestacije u toku 2010. godine.


Urban BUG :: Magazin :: Urban Beatz :: Nova era Lovefesta: Čeka nas najbolji lineup, audio-vizuelna revolucija i specifična scenografija\nPosle decenije trajanja na muzičkoj regionalnoj sceni, Lovefest ovog leta prelazi na novi nivo i priprema do sada najspektakularnije festivalsko izdanje. Osim do sada najboljeg lineupa, čije se objavljivanje očekuje početkom marta, festival ljubavi predstaviće audio-vizuelnu revoluciju i specifičnu scenografiju, koja će posetioce ovog leta uvesti u novu eru Lovefesta.\nPočetak pretprodaje ulaznica 14. februara tačno u podne\nPod sloganom “Next level” organizatori festivala najavili su početak prodaje prvih kompleta karata za 14. februar tačno u podne. Broj ulaznica je deo ograničene early bird serije namenjene samo za one najvatrenije i najbrže fanove, a trodnevna karta u pretprodajnoj fazi biće dostupna po ceni od 19 eura. Prvi kupci će tako uštedeti do 45%, a ulaznice će moći da se kupe u svim poslovnicama Eventima i Gigstixa ili poruče putem sajta lovefest.rs.\nTokom poslednje decenije Lovefest je posetilo više od 300.000 mladih, a festival je ugostio gotovo 2.000 izvođača. Samo prethodne godine u Vrnjačku Banju je sa svih strana sveta stiglo više od 80.000 posetilaca, a ovog leta ta brojka bi mogla da premaši 100.000.\nDa je festival nadmašio očekivanja ne samo posetilaca već i izvođača svedoče i izjave svetskih zvezdi, koje su nastupale prethodnih godina. Pogledajte najlepše momente sa prethodnog festivalskog izdanja, kao i šta su poznati rekli o Lovefestu.\nBeogradski Lovefest Fire uskoro rasprodat\nSvi oni koji sa uzbuđenjem čekaju Lovefest 2017, za novo festivalsko izdanje moći će da se zagrejau već 10. marta na novoj Lovefest Fire žurci u prestonici. U beogradski Hangar stiže trenutno najtraženiji svetski dvojac Pan-Pot, a uz njih će nastupiti i nemački di-džejevi Gregor Tresher i Michael Klein.\nUlaznice za ovaj događaj su gotovo rasprodate, a trenutna cena od 1.200 dinara biće aktuelna do 10. februara. Karte je moguće poručiti na kućnu adresu putem sajta lovefest.rs ili kupiti u svim poslovnicama Eventima i Gigstixa.


Neprihvatljive kazne za medije - Marketing Mreža\nNeprihvatljive kazne za medije\nPoverenik za informacije od javnog značaja i zaštitu podataka o ličnosti Rodoljub Šabić ocenio da je neprihvatljivo da novinari zbog prenošenja saopštenja organa vlasti snose odgovornost za navodnu povredu nečije časti ili ugleda. Poverenik za informacije od javnog značaja i zaštitu podataka o ličnosti Rodoljub Šabić smatra da je neprihvatljivo da novinari ili mediji koji su korektno preneli sadržinu saopštenja ili dokumenata organa vlasti plaćaju kazne jer su time navodno povredili nečiju čast ili ugled.\nPrema njegovoj oceni, mogućnost takvog kažnjavanja je indirektna cenzura, te izazivajući kod vlasnika ili urednika medija i novinara opravdanu zabrinutost, aktivira i mehanizme autocenzure. „Posao novinara i medija je da informišu javnost. Kada to čine u dobroj veri, bez namere da vređaju ili kleveću, prenoseći informacije za koje imaju razloge da veruju da su tačne, neprihvatljivo je da snose bilo kakvu odgovornost“, smatra Šabić. Apelacioni sud u Beogradu potvrdio je pre dva dana raniju odluku Višeg suda po kojoj je televizija B92 obavezna da, zbog objavljivanja jednog saopštenja MUP-a iz 2008. plati odšetu.\nKako je saopšteno iz te medijske kuće, B92 je tada preneo policijsko saopštenje, a odlukom suda je obavezan da osobi koja se u tom saopštenju pominje plati odštetu od 350.000 dinara. Njihovo kažnjavanje u takvim okolnostima nije u skladu sa standardima slobode izražavanja i slobode medija zajamčenih Ustavom Srbije, Evrpskom konvencijom o ljudskim pravima i drugim relevantnim dokumentima, dodao je Poverenik.\nU savremenim uslovima, normalan odnos organa vlasti prema javnosti podrazumeva da što više informacija o radu objavljuju sami, a postoji čak i zakonska obaveza objavljivanja, naveo je Šabić. Prema njegovom mišljenju, sasvim je normalno da organi vlasti u izvršavanju svojih, društvenih i zakonskih, obaveza prema javnosti sami odgovaraju za kvalitet izvršenja tih obaveza. Oni su, kako navodi Šabić, dužni da obezbede tačnost informacija koje objavljuju, a sasvim je normalno da javnost ima pravo da se pouzda u tačnost toga što objavljuju.\n„U slučaju da javna saopštenja ili dokumenti organa vlasti, odnosno izjave funkcionera date u službenom svojstvu ne odgovaraju istini, pa eventualno na bilo koji način ugrožavaju nečiju čast ili ugled, ili neko drugo zakonom zaštićeno dobro, odgovornost za to moraju snositi isključivo sami organi vlasti i službena lica, odnosno funkcioneri“, istakao je Šabić. Kažnjavanje novinara ili medija zbog toga što su se, što je valjda sasvim prirodno, pouzdali u tačnost informacija koje objavljuju organi vlasti, je ne samo nepravično nego i potpuno kontraproduktivno, zaključio je Poverenik.


Strazbur dosudio veće odštete – Sindikat srpske policije\nNaslovna /Mediji, Prenosimo/Strazbur dosudio veće odštete\nPrenosimo vam tekst objavljen u dnevnom listu “Politika”, 23.10.2016. godine. Zahvaljujemo autorki Aleksandri Petrović na ovom tekstu koji budi nadu svima nama koji na pravdu čekamo skoro celu deceniju.\nEvropski sud za ljudska prava u Strazburu dosudio je od 1.500 do 2.800 evra odštete građanima Srbije koji su zbog predugog trajanje suđenja od Ustavnog suda „dobili” odštete od 300 do 600 evra. Reč je o presudi u predmetu „Savić i drugi protiv Srbije”, gde je osmoro naših građana tužilo državu zbog toga što su njihovi krivični i parnični postupci pred našim sudovima trajali između sedam i devet godina.\n„Da li se dosuđeni iznos može smatrati razumnim, mora se ceniti u svetlu svih okolnosti predmeta. To uključuje ne samo trajanje postupka, već i vrednost dosuđenog iznosa u svetlu životnog standarda u državi o kojoj je reč. Sud smatra da se dosuđeni iznosi ne mogu smatrati dovoljnim, niti da predstavljaju odgovarajuće obeštećenje za pretrpljene povrede. Sud zaključuje da je u konkretnim slučajevima dužina postupka bila preterana i nije ispunila zahtev razumnog roka”, navodi se u presudi Evropskog suda, koja je objavljena na srpskom jeziku u najnovijem broju „Pravnog informatora”.\nČetiri stanovnika Čačka dobila su u Strazburu po 1.500 evra na ime nematerijalne štete i troškova postupka, dok im je Ustavni sud Srbije dosudio samo po 300 evra, za istu stvar – povredu prava na suđenje u razumnom roku. Tužilac iz Futoga dobio je 2.500 evra, a Ustavni sud mu je dosudio 400 evra. Savić iz Smedereva, po kome ovaj predmet i nosi naziv „Savić i drugi protiv Srbije”, dobio je od Strazbura 2.200 evra, a od Ustavnog suda samo 400. Najveći iznos od 2.800 evra dosuđen je u Strazburu žiteljki Užica, koja je u Beogradu od Ustavnog suda dobila 300 evra.\nOni su svoje postupke pred sudovima u Srbiji započeli 2004, a Ustavni sud im je odštete dosudio 2014. godine. Tada su iskoristili mogućnost da tuže Srbiju zbog povrede prava na pravično zadovoljenje, prema Konvenciji za zaštitu ljudskih prava i osnovnih sloboda.\nEvropski sud je presudom naložio Srbiji da odštete isplati u roku od tri meseca, u dinarima po važećem kursu, a u slučaju kašnjenja i kamatu. U presudi je napomenuto da dosuđeni iznosi budu „umanjeni za sve iznose koji su možda već isplaćeni na domaćem nivou”. Srbija nema mogućnost žalbe jer je presuda Evropskog suda pravosnažna.\nOdluke suda u Strazburu bile su predmet rasprave na savetovanju sudija u Vrnjačkoj Banji. Sudije su naglasile da odštete koje dosuđuje Ustavni sud nisu male i da novi Zakon o zaštiti prava na suđenje u razumnom roku propisuje da se one mogu isplaćivati u iznosima od 300 do 3.000 evra.\n– Nikako se ne može reći da je malo kada građanin Srbije dobije odštetu od 400 evra. To su četiri prosečne penzije u Srbiji. Ako imamo više od milion građana koji primaju penzije od 130 evra i ako imamo 730.000 nezaposlenih u Srbiji, onda 400 evra nije mala odšteta. Sve se to isplaćuje od naših poreza, iz budžeta – kaže za „Politiku” mr Nataša Plavšić.\n– Ako imamo sistem u svojoj državi, koji će zaštititi građane od nerazumno dugih suđenja, a sada ga imamo jer sudovi rade po zahtevima građana zbog povrede prava na suđenje u razumnom roku, onda nema potrebe da se ide u Strazbur – kaže Nataša Plavšić.


Ta odluka je usledila nakon jučerašnjeg upozorenja izraelskog premijera Naftalija Beneta zbog nove epidemije izazvane delta sojem virusa i skoka broja dnevnih infekcija, prenosi agencija Rojters.\nDelta soj korona virusa poznat je i kao dupli mutant zbog svojih mutacija.\nObraćajući se parlamentu, izraelski ministar zdravlja Nican Horovic je rekao da će se novčana kazna od "više hiljada šekela" naplaćivati izraelskim građanima ili stanovnicima koji putuju u zemlje koje su na "crnoj listi" zbog visokog rizika od kovida-19.\nPrema ažuriranim direktivama ministarstva zdravlja, vakcinisanim ili ranije zaraženim licima se može naložiti da se samoizoluju do 14 dana ako vlasti procene da su možda bili u "bliskom kontaktu" sa osobom koja je zaražena opasnim sojem virusa.\nOko 55 odsto izraelskog stanovništva od ukupno 9,3 miliona građana primilo je obe doze vakcine "Fajzer-Bajontek", a nagli pad slučajeva podstakao je ukidanje većine ekonomskih ogranicenja.\nProšlog meseca je program vakcinacije proširen i na adolescente uzrasta od 12 do 15 godina, ali je odaziv u toj starosnoj grupi bio nizak.


Izbori u Americi nisu rešeni, šta god Tramp pričao\nMoguće je da će glasovi biti prebrojavani još danima, a verovatno nas čeka i prljava borba na sudu.\nRezultati izbora na Floridi na ekranu pred žurku u štabu Džoa Bajdena u Delaveru Foto: Stefani Reynolds/Bloomberg via Getty Images\nIzborna noć je bila dugačka, a ova nedelja će biti još duža.\nVelika pobeda socijalističke partije bivšeg predsednika Moralesa na izborima u Boliviji\nKovid pandemija je rezultirala u do sada najvećem procentu glasova poslatih poštom u istoriji američkih izbora, a presudne države širom Amerike se sada bore da izbroje sve te glasove pristigle u kovertama. Jasno je da bivši podpredsednik Džo Bajden nikako nema lak put do pobede, kao što su se nadali njegovi. Iako je predsednik Tramp proglasio pobedu, deluje i kao da bi drugi kandidat mogao da pobedi.\nSada nacija čeka. Možda će trebati dani da se zna ko će izaći kao pobednik. Izgleda da će uslediti gadni sudski rat, pošto je Tramp rekao da će ići na Vrhovni sud da zaustavi brojanje glasova. Tvrdokorne pristalice sa obe strane spremaju se za proteste tokom odbrojavanja, što znači da sledi potencijalno opasan period, nakon meseci nemira. Republikanci su već pokrenuli tužbu tražeći da glasačima iz Filadelfije čiji su glasački listići odbijeni iz tehničkih razlogane bude dozvoljeno da isprave svoje greške na glasačkom listiću, a sledećih dana će verovatno doći do dodatnih parnica.\nTrump je jutros nagovestio da će proglasiti pobedu i optužio Demokrate da pokušavaju da pokradu izbore, što je tvrdnja koja nije zasnovana ni na kakvim činejnicama a koju gura već mesecima bez ikakvih dokaza. Predsednikovu priču je Tviter označio kao dezinformaciju.\nTramp je otišao još dalje u govoru u Beloj kući oko 02.30 po istočnom vremenu zahtevajući zaustavljanje prebrojavanja glasova i proglašavajući da je pobedio, iako još uvek nije jasno ko je izašao kao pobednik. "Ići ćemo do Vrhovnog suda SAD-a. Želimo da se sva glasanja zaustave. Ne želimo da u četiri sata ujutru pronađu glasačke listiće i dodaju ih na spisak. Pobedićemo na ovome - i što se mene tiče već smo“, rekao je Tramp.\nAli ta izjava je u najmanju ruku ishitrena - a da ne govorimo o tome da je izuzetno opasna.\nZa sada nijedan kandidat nije obezbedio pobedu.\nTramp je uzeo države koje je apsolutno morao da osvoji - Floridu, Ajovu i Ohaju, kako javlja Associated Press, sve to su pobede koje su mu bile neophodne da bi se održao u igri. Takođe je pobedio u Teksasu i vodi u Severnoj Karolini, drugim dvema državama koje su mu bile potrebne za drugi mandat. Ali, Bajden je preokrenuo Arizonu, prema AP-u, što je ogroman uspeh. Takođe je osvojio kongresni okrug Omahe u Nebraski (ova država daje svakom kongresnom okrugu po jedan elektoralni glas), a osvojio je i Minesotu i Nju Hempšir, dve države koje su mu trebale da bi imao šansu da završi u Beloj kući.\nJasno je da su i javne i privatne anketire bile suviše protiv Trampa. Tako su ovo drugi po redu predsednički izbori na kojima je uspeo da bude bolji od prognoza na biralištima. Ali ni u jjednoj država koju je Trump dobio demokrate nisu očekivale neku solidnu prednost. Preostale države su one u kojima su se osećali prilično lagodno pred izbornu noć.\nBajdenov najlakši put do pobede je vodio kroz Rust Belt (severne države oko Velikih jezera) gde je Tramp jedva pobedio prošli put, a Arizona je bila njegov najbolji rezervni plan. Sa milionima glasačkih listića koji su preostali za prebrojavanje i mutnom slikom koju imamo na osnovu prebrojanih glasove, još uvek je prerano da se zna ko je osvojio mesto u Beloj kući.\nOvo znači da je sudbina sledećeg predsednika u rukama tri države oko Velikih jezera koje je Tramp na jedvite jade osvojio na prošlim izborima - Mičigenu, Pensilvaniji i Viskonsinu. I te države su sada na nianu potencijalnih brojnih pravnih sukoba, jer Trampova kampanja će sada gledati da poništi što više može demokratskih glasova poslatih poštom.\nU Nevada takođe ima puno nerešenih glasačkih listića i nije još uvek proglašen pobednik, a Bajden je tamo bio favorit. Iako Tramp ima prednost u Džordžiji, u igri je još uvek dovoljno glasova, tako da ni ta država još nije odlučena.\nOčekuje se da će Viskonsin biti prva od tri države oko Velikih jezera koja će prebrojati većinu svojih glasačkih listića, ali lokalni zvaničnici očekuju da će to biti završeno najranije do srede ujutro. Kako sada stvari stoje, Bajden ovde mora da pobedi i razlika u glasovima tamo bi trebalo da ukaže na to kako će demografski slični Mičigen i Pensilvanija izgledati narednih dana.\nOčekuje se da će Mičigenu i Pensilvaniji trebati još više vremena, s tim što će se brojanje glasova pristiglih poštom, a koji su snažno naklonjeni Demokratama, nastaviti narednih nekoliko dana, mada se očekuje da Mičigen završi prvi. Tramp je trenutno u vođstvu u sve tri države, ali to je zato što su u sve tri džrave prvo prebrojani glasovi od juče, koji su naklonjeni Republikancima prebrojani prvi u sve tri, a glasovi pristigli poštom, koji su naklonjeni Demokratam još uvek nisu uračunati.\nTo znači da sadašnjem Trampovom vođstvu u ove tri države ne bi trebalo pridavati preveliku težinu. Demokratski glasači su nesrazmerno mnogo glasali poštom na ovim izborima, a pošto republikanski zakonodavci u sve tri države nisu dozvolili lokalnim zvaničnicima da počnu brojati glasačke listiće dovoljno rano da bi se mogli prebrojati do izborne noći, trebaće im neko vreme da budu izbrojani.\nTagged:TrumpamerikapolitikaSjedinjene Američke DržaveIzbori 2020


Otvorena Audio biblioteka za decu sa invaliditetom uz podršku NIS-a | NIS\nNIS > Održivi razvoj > Humanitarni > Otvorena Audio biblioteka za decu sa invaliditetom uz podršku NIS-a\nOtvorena Audio biblioteka za decu sa invaliditetom uz podršku NIS-a\nViše od 1000 dece sa invaliditetom, učenika škole „Milan Petrović“ iz Novog Sada, imaće priliku da unaprede svoje znanje zahvaljujući Audio biblioteci, čije je formiranje omogućila kompanija NIS u okviru programa „Zajednici zajedno“.\nAudio biblioteka sadrži snimljena dela, koja će učenici ove škole za osnovno i srednje obrazovanje moći da slušaju i u školi i od kuće.\nPrezentacije audio biblioteke za učenike škole “Milan Petrović”\nNapravljena je tako da je mogu koristiti osobe sa cerebralnom i dečijom paralizom, slepe i slabovide osobe, osobe sa disleksijom, paraplegičari, kvadriplegičari itd.\nUključivanje ovih audio sadržaja u živote osoba sa invaliditetom otvara sasvim nove perspektive za njih i omogućava njihovo lakše uključivanje u društvenu zajednicu. Projekat „Audio biblioteka – novo pomagalo za nas“ je realizovalo Udruženje građana „Sunce“ uz podršku kompanije NIS. Projekat je izabran u okviru Javnog konkursa „Zajednici zajedno“ koji podržava projekte iz oblasti sporta, kulture, ekologije, nauke i humanitarnih delatnosti u gradovima i opštinama u kojima NIS posluje.


Turska kompanija Erenli dobija zemljište bez naknade u Leskovcu | CEMAFORUM.rs\nTurskoj kompaniji Erenli biće bez naknade dodeljeno državno zemljište od 67.469 metara kvadratnih u Leskovcu, radi izgradnje proizvodnog objekta za sisteme za tečnu cirkulaciju u automobilskoj industriji, piše Nova ekonomija.\nКomisija za kontrolu državne pomoći odobrila je dodelu zemljišta i naložila Republičkoj direkciji za imovinu da u roku od tri dana od dana potpisivanja dostavi Кomisiji za kontrolu državne pomoći Ugovor o otuđenju građevinskog zemljišta u javnoj svojini Srbije, bez naknade, zaključen između Srbije i privrednog društva Erenli, navodi se u odluci.\nTržišna vrednosti zemljišta je, prema proceni Ministarstva finansija – oko 1,2 miiona evra, navodi Nova ekonomija.\nUgovorom je predviđena obaveza korisnika (kompanije Enerli) da u vezi sa investicinim projektom uloži 16,6 miliona evra i zaposli 338 novozaposlenih na neodređeno vreme.\nKompanija će se obavezati i da ne smanjuje dostignuti broj zaposlenih u periodu od pet godina od dana završetka Investicionog projekta, kao i da ne može da proda parcele koje su predmet ugovora trećem licu pre isteka roka od pet godina od dana završetka Investicionog projekta.\nUgovor predviđa i da najmanje 25 odsto ulaganja kompanija mora da finansira iz sopstvenih sredstava, odnosno iz sredstava koja ne sadrže bilo kakvu državnu pomoć. Obaveza kompanije je i da zadrži početnu investiciju u istom području najmanje pet godina od dana završetka investicionog projekta.\nErenli je u Leskovcu osnovana 13. maja ove godine i vlasništvu je kompanije Erenli Kaucuk iz Turske.\nКomisija navodi u odluci da se investitor se od 1959. godine bavi proizvodnjom gumenih delova u sektoru automobilske industrije za Tier 1 i Tier 2 kompanije. Svojim kupcima pruža i usluge inženjeringa i testiranja za šta je 2016. godine dobila sertifikat istraživačko-razvojnog centra.\nGlavni proizvodi Erenlija su sistemi za hlađenje i grejanje, CAC creva, sistemi za kontrolu emisije i creva za hlađenje ulja.\nU Investicionom projektu se navodi da je svrha ulaganja u Leskovcu izgradnja proizvodnog objekta za proizvodnju sistema za tečnu cirkulaciju u automobilskoj industriji, fabrike ukupne površine 15.745 metara kvadratnih. Plan je da se u novom objektu proizvode smeše i pokrene proizvodna linija za proizvodnju plastičnih cevi.\nPiše da je početak izgradnje bio planiran za septembar 2021. godine.


329. brdska brigada - Wikipedia\n329. brdska brigada\n329. brdska brigada (skraćeno: 329. bbr) bila je manevarska jedinica Armije Republike Bosne i Hercegovine u sastavu Trećeg korpusa. U lancu komandovanja bila je u sastavu Operativne grupe Bosna. Naredbom o osnivanju 35. divizije kopnene vojske, Operativna grupa Bosna prerasta u komandu divizije a 329. brdska brigada postaje dio 35. divizije kopnene vojske Trećeg korpusa.\nBrigada je na osnovu naređenja Štaba vrhovne komande od 29. septembra 1994. godine osnovana 1. novembra 1994. godine u Kaknju od vojnog osoblja i materijalno tehničkih sredstava rasformiranih brigada iz Kaknja (309. brdske brigade i 311. lahke brigade) te jednog dijela 3. logističke baze pri Generalštabu Armije Republike Bosne i Hercegovine, koji se nalazio u Kaknju.\nVojno osoblje brigade su sačinjavali vojni obveznici sa područja općine Kakanj. Brigada je u svom sastavu imala oko 2897 vojnika, podoficira i oficira. Na svom ratnom putu kroz 329. brdsku brigadu prošlo je oko 4000 boraca, imala je 64 šehida, 125 ratnih invalida i četiri nosioca ratnog priznanja "Zlatni ljiljan".\nBrigada je ratni put provela na Vozučkom ratištu i bila je važan faktor u operacijama oslobađanja Vozuće. Pred kraj rata angažovana je u zoni Petog korpusa na oslobađanju dijelova opština Bosanski Petrovac i Sanski Most.\nPreuzeto iz "https://bs.wikipedia.org/w/index.php?title=329._brdska_brigada&oldid=3242691"\nOva stranica je posljednji put izmijenjena na datum 26 decembar 2020 u 17:49.


Muzej afričke umetnosti: Besplatne kreativne radionice - Dan u Beogradu\nNaslovna » Porodica » Deca » Muzej afričke umetnosti: Besplatne kreativne radionice\nMuzej afriÄke umetnosti: Besplatne kreativne radionice\nNeko drugi 2. februar 2018. Deca Postavite komentar\nProgram „Simboli u afričkoj umetnosti – kreativne radionice keramike i grafike“ održaće se u prostorijama Muzeja afričke umetnosti u dve grupe:\n• I grupa, od 5. do 9. februara, od 10 do 13 sati – mini-kurs keramike;\n• II grupa, od 5. do 9. februara, od 14 do 17 sati – mini-kurs grafike.\nSvaka grupa će u kontinuitetu od pet radnih dana (od ponedeljka do petka) u tročasovnim terminima (10.00-13.00 i 14.00-17.00), uz uvodno predavanje o afričkim simbolima i kroz praktični rad, ovladati grafičkim i keramičkim tehnikama izrade predmeta.\nZavršni deo programa održaće se 10. februara, kada će polaznici, uz pomoć kustosa, kreirati izložbu svojih radova.\nSvečano otvaranje izložbe radova srednjoškolaca, dodela potvrda i nagrada za najuspešnije, održaće se 11. februara od 14.00.\nPrijavljivanje je obavezno, slanjem prijave na: africanmuseum@gmail.com sa sledećim podacima: ime, prezime, godina rođenja, kontakt telefon i izabrani kurs (kurs grafike ili kurs keramike).\nNa mini-kursu grafike zainteresovani će se upoznati sa izradom afričkih simbola tehnikom linoreza, gde će, nakon finalnog otiskivanja uz pomoć grafičke prese na papiru i tkanini, dobiti originalan upotrebni predmet (torbe, majice…). (danubeogradu.rs)\nTagovideca kreativne radionice muzej afričke umetnosti porodica srednjoškolci za dž zimski raspust\nPrethodni Pozorište na Terazijama: 150. izvođenje predstave „Neki to vole vruće“\nSledeći Norman Beaker Band u Domu omladine Beograda


Sukob policije i demonstranata tokom protesta u Grčkoj\nViše stotina demonstranata sukobilo se danas sa policijom u Atini i Solunu, protestujući zbog sinoćnjeg ubistva 15-godišnjeg mladića, navodi Beta. Policajci su koristili suzavac kako bi rasterali oko 3.000 demonstranata na centralnim atinskim ulicama, dok su učesnici protesta gađali kamenicama i lomili izloge, javila je grčka televizija. Agencija Frans pres je prenela da se tokom poslepodneva skoro 5.000 ljudi okupilo na demonstracijama ispred Nacionalnog muzeja u Atini, nedaleko od kvarta u kojem je ubijen mladić. Grupe demonstranata su zapalile i kancelarije jedne automobilske agencije i oštetili fasade banaka u Atini. Neredi su izbili i u Solunu, gde se na protestu okupilo oko 1.000 demonstranata koji su pripadnike policije gađali molotovljevim koktelima.


Lov na prepelicu i divlju patku\nPočetak septembra označava polovinu sezone na najmanju poljsku koku i najlepši letnji lov. Takođe donosi radost svim ljubiteljima lova na divlje patke, koji sa svojim istreniranim psima željno iščekuju početak lova i pokazivanje svojih, kao i veština vernih ljubimaca.\nUstajanje u cik zore i oblačenje gumenih čizama, dok psi nervozno cvile ispred svojih kućica, jer kao da imaju neki kalendar kao dar prirode, dobro je poznat ritual svim lovcima.\nSeptembarska jutra koja su već osetno svežija, i obilnija rosa, naterali su sve popularniju lovnu divljač kod nas da zaklon traži u poljima kukuruza. To dodatno otežava posao kako lovcima, tako i lovačkim psima, što ovom sportu daje dodatnu draž, kaže lovac Vladimir Mijajlović.\nKada je lov na ovaj ili bilo koji drugi način otežan, višestruko treba obratiti pažnju na bezbednost svih učesnika, uključujući i pse, kako se ne bi desila neka nemila situacija.\nU Lovačkom udruženju “Kruševac” su se pobrinuli da svaki lovac koji je uplatio lov za tekuću lovnu sezonu, uz lovnu kartu dobije i obeležavajući prsluk.\nDobro poznat i proveren metod lova na prepelice, gde se lovci kreću u liniji i gađaju samo ispred linije kretanja daje rezultate, samo je malo teže onima koji moraju sa psima ući u polja sada već dosta visokog kukuruza kako bi prepelice naterali u let. Zato se za takve zadatke biraju lovci koji imaju malo više iskustva.\nLovačko udruženje ove godine će se pobrinuti da pred početak glavne lovne sezone, na fazana i zeca, u svoja lovišta unese između 4.000 i 4.500 fazanske divljači. Takođe valja napomenuti da su u reprocentru za divlju svinju “Jasikovac”, stigle prve prinove ove divljači koje će blagovremeno biti poštena u lovište.\n„DOBAR POGLED I MIRNA RUKA“\nDragoljub Đokić Gagi


Otkrivamo - Ko su plaćene ubice iz Srbije koje seju strah od Balkana do Afrike\nBlic\t30.11.2017 13:00\nSačekuša ispred stana ili kancelarije, bomba pod kola ili metak u telo pa “overa” u glavu; ubica pod maskom ili u mrtvom uglu kamere, nema otisaka ni oružja, a bekstvo trenutno i bez tragova: ovo su obeležja profesionalnih srpskih plaćenih ubistava širom Evrope.\nU filmskoj priči o najvećoj krizi u sektoru bezbednosti na Kipru, o korumpiranom policijskom čelniku, jednom planiranom i jednom izvršenom ubistvu tamošnjih kraljeva podzemlja aktivnu ulogu imale su srpske plaćene ubice. Jedan je već osuđen za ubistvo, a hapšenje dvojice - koji su pobegli u Rusiju i Makedoniju - razrešiće do kraja ovaj slučaj ni prvi ni poslednji u kom se pokazalo da je nasilje jedan od naših najbolji izvoznih proizvoda.\nNedavno je još jedan kiparski slučaj dobio sudski epilog, kada su četvorica srpskih atentatora pravosnažno osuđena zbog pokušaja ubistva ukrajinskog biznismena Dimitrija Loginova. Konačnom presudom beogradskog Apelacionog suda potvrđena je osuđujuća presuda protiv grupe koju je predvodio bivši pripadnik zloglasne JSO Rajko Pantelinac Pančo (62). Pantelinac, Radovan Galetin Raša (64), Raško Mijailović (51) i Pero Đurić Rovac (50) osuđeni su pravosnažno jer su 31. maja 2011. na Kipru pokušali da ubiju ukrajinskog biznismena.\nU nizu razmatranih šokantnih scenarija ubistva Loginova sud je van sumnje utvrdio dva. Prema prvom, biznismen je trebalo da bude usmrćen otrovanim šilom, ali se zbog njegove krupne građe i veštine od toga na kraju odustalo.\nPrema drugom scenariju, na kraju i realizovanom, Galetin je izradio daljinski upaljač za eksploziv od dečje igračke helikoptera na daljinsko upravljanje, a Pantelinac je dodao 200 grama plastičnog eksploziva, pa su tako konstruisanu bombu 31. maja 2011. postavili u lanenu torbu koju su ostavili na zidu na kraju pešačke staze kojom je žrtva stalno prolazila u gradu Pilu. U eksploziji Loginov je teško ranjen, ali je preživeo. Četvorka je za posao plaćena samo 10.000 evra.\nInteresantno je da je nekadašnji instruktor JSO Miroslav - Miki Kurak (46), koji se i dalje nalazi u bekstvu posle optužbi da je neposredni ubica novinara Slavka Ćuruvije, novac stečen tim atentatom trošio na Kipru. Navodno mu je za to ubistvo plaćeno pola miliona evra.\nKurak je, kako se veruje, u Južnoj Africi, gde mu društvo pravi i odbegli ubica Željka Ražnatovića Arkana Dobrosav Gavrić, nekada policijski inspektor. Obojica su nastavila da se bave kriminalom i na tlu Afrike.\nOvaj profil plaćenih ubica - bivših vojnika ili policajaca - dominirao je Srbijom krajem devedesetih godina prošlog i početkom ovog veka.\n- Za svako ubistvo potrebni su detaljna priprema, logistička podrška, plan bekstva, oružje i oruđe za pratnju. Neretko metu danima prati jedan tim, a kada se utvrdi da je pogodna situacija, da je zicer, poziva se pucač da završi posao. Među pucačima i bombašima ima onih koji su prošli vojnu i policijsku obuku gde su postali eksperti u rukovanju oružjem i eksplozivom - kaže za „Blic” jedan nekada istaknuti čelnik srpske policije.\nPrema njegovim rečima, cena ubistva varira u zavisnosti od toga ko je meta i koliko ljudi učestvuje u poslu. Jedino što je novo u priči o plaćenim ubicama danas je cena, koja je s nekoliko stotina hiljada pala na nekoliko desetina hiljada evra.\nPlaćene ubice danas se najviše koriste u okršajima zaraćenih klanova: poslednji takav slučaj na sudu je ubistvo Nikole Bojovića od klana Slobodana Šaranovića, za koje je angažovan Saša Cvetanović.\nNajozloglašeniji ubica jednog srpskog klana bio je „zemunac“ Sretko Kalinić Zver, koji je svoje žrtve - od Srbije i Crne Gore do obala Španije - nemilosrdno ubijao, pa ih mleo da bi uklonio tragove ubistva.\nTokom poslednje tri godine ubistva sa potpisom profesionalaca učestala su u sukobu dva zaraćena kotorska klana - škaljarskog i kavačkog. Obračun je upravo i počeo sačekušom i ubistvom Gorana Radomana, u februaru 2015. godine na Novom Beogradu. Usledili su niz likvidacija, neuspeli atentat na vođu kavačkog klana, spektakularno ubistvo Dalibora Đurića snajperom u crnogorskom zatvoru, pa i ubistvo Aleksandra Stankovića, vođe navijača Partizana, u sačekuši kraj CZ.\nBivši vojnik ili policajac sa znatnim iskustvom u rukovanju oružjem, dolazi iz siromašne porodice, uglavnom iz periferije velikih gradova.


Privatizaciju čeka 79 srpskih firmi : Nadlanu.com\nObjavljeno 22. mar 2021. / 15:00:42\n- U poslednjem kvartalu 2020. godine Ministarstvo privrede Srbije platilo je po ugovorima o dodeli sredstava za podsticaje 5,7 milijardi dinara, a po prethodno važećim propisima još 479 miliona dinara - rekao je danas državni sekretar Milan Ljušić.\nNAJSTARIJI ZANAT U KRIZI: Vlasnici bordela u Austriji traže…\nRusi vagaju: Ništa od kupovine Crvene zvezde?\nPočetkom 2021. godine prodato je uspešno vodoprivredno preduzeće Smederevo.\nLjušić je rekao da je u korpusu preduzeća od strateškog značaja i dalje njih sedam.\nKod šest je u postupku usvajanja unapred pripremljenog plana reorganizacije, a za jedno je prihvaćen izveštaj o reorganizaciji i finansijskoj konsolidaciji.\nMinistarstvo privrede pratilo je i namensko korišćenje i opravdanost korišćenja uloženih sredstava a radi se i na bazi podataka privrednih subjekata koji su od 2015. do 2020. godine dobijali bespovratna sredstva kako bi njihov učinak mogao da se lakše prati.\nMilan Ljušićministarstvo privredeprivatizacijasrpske firmestečaj


Dan online - Politika: Razvijaćemo Novi punim jedrima - 2021-05-03\nPolitika MILUTIN ĐUKANOVIĆ PODRŽAO KOALICIJU „ZA BUDUĆNOST HERCEG NOVOG I BOKE“ I NAJAVIO NIZ AKTIVNOSTI I INVESTICIJA\nOtović i Đukanović Razvijaćemo Novi punim jedrima\nPredsjednik Odbora direktora Elektroprivrede Crne Gore Milutin Đukanović pozvao je građane Herceg Novog da podrže koaliciju „Za budućnost Herceg Novog i Boke“ i najavio niz investicija i aktivnosti u toj opštini. Kako je kazao, prošlo je vrijeme kada je od preduzeća i institucija sa državnog nivoa postojala blokada u razvoju Herceg Novog i tek sada se stvaraju optimalni uslovi da Herceg Novi krene u svoj razvoj punim jedrima. Razvoj Herceg Novog ujedno će značiti i razvoj Boke Kotorske.\n– Do sada su EPCG, Morsko dobro, Uprava za imovinu i mnoga druga preduzeća sa državnog nivoa opstruirali razvoj Herceg Novog. EPCG više neće raditi u korist Uniproma i poznatih crnogorskih tajkuna. U narednom periodu EPCG će preko Fonda za zaštitu životne sredine investirati na desetine miliona evra u ekološke, odnosno zelene projekte. Herceg Novi je prepoznat kao grad sunca i taj resurs moramo iskoristiti kako bismo proizvodili takozvanu zelenu energiju– rekao je Đukanović.\nKako je najavio, EPCG će vrlo brzo početi sa instalacijom solarnih panela na objektima za individualno stanovanje.\n– Takođe, počećemo sa instalacijom panela na objektima gdje se obavlja neka privredna djelatnost. To će značiti preporod Herceg Novog. A zbog čega će to biti preporod Herceg Novog? Zato što će Fond za zaštitu životne sredine, koji će dobiti ogromna sredstva od EPCG, učestvovati u subvencijama prilikom izgradnje i postavljanja solarnih panela na objektima za individualno stanovanje. Tako će građani i privreda Herceg Novog dobiti benefite na način što će im biti značajno umanjeni računi za struju, a u određenom periodu moći će čak i da prodaju električnu energiju – naglasio je Đukanović.\nOn je najavio i pokretanje investicionog ciklusa izgradnje solarnih elektrana u zaleđu Herceg Novog i Boke.\n– Da bi se sve ovo ostvarilo, Herceg Novi mora biti bolji nego što je bio do sada, a da bi bio bolji treba snažno da podrži koaliciju „Za budućnost Herceg Novog i Boke“ – poručio je Đukanović.\nNosilac liste Ivan Otović zahvalio je Đukanoviću na podršci i na najavama velikih investicija.\n– Veoma je važno što će opština Herceg Novi sa državnog nivoa biti tretirana na ispravan način, odnosno, neće samo dolaziti kod nas da uzimaju, nego će i ulagati u našu opštinu – kazao je Otović.


Ruskim novinarima pet godina zabrane ulaska na Kosovo - Sputnjik Srbija\n12:09 25 Jun 2021\n16:25 16.09.2016 (osveženo 18:55 16.09.2016) Preuzmite kraći link\nUhapšenim ruskim novinarima na Kosovu i Metohiji Oksani Sazonovoj i Sergeju Belousu, određena je je kazna od po 200 evra pojedinačno, dakle, ukupno 400 za oboje i proterivanje sa Kosova sa zabranom ulaska na pet godina, saznaje Sputnjik.\nNovinare je je kosovska policija uhapsila u Orahovcu dok su radili reportažu o Srbima, i zadržala u pritvoru jer nisu imali vize koje su na Kosovu obavezne za ruske državljane. S obzirom da novinari kod sebe nemaju novac i ne mogu da plate izrečenu kaznu, trenutno se čeka neko od nadležnih da donese novac i plati kaznu uhapšenim novinarima. Posle toga, biće pušteni i deportovani uz pratnju kosovske policije do administrativnog prelaza sa centralnom Srbijom Merdare, gde bi prema ranijim informacijama, trebalo da ih preuzme neko od srpskih advokata.\nOvo je za Sputnjik potvrdio i advokat Goran Petronijević, koji je rekao da se procedura oko njihovog puštanja iz pritvora odvija preko srpskih advokata koji imaju dozvolu da rade na Kosovu i Metohiji, kao i da jedna advokatska ekipa čeka na administrativnom prelazu na Merdarama između Kosmeta i Srbije.\n„Verovatno će ih policija dopratiti do prelaza, postoji i procedura dok pređu na teritoriju centralne Srbije. Oni se terete za nedozvoljen prelazak državne granice, što je na Kosovu krivično delo, jer nisu imali vize jer je Kosovo donelo ukaz prema kome ruski državljani moraju da imaju vize za ulazak na teritoriju Kosova“, kaže Petronijević, dodajući da će im, kao mera, verovatno biti zabranjen ulazak na Kosovo do daljeg.\nSputnjiku je iz Ministarstva unutrašnjih poslova Kosova još sinoć potvrđeno da su novinari noć proveli u policijskom pritvoru za strane državljane u Prištini i da su, kako je rečno, bili „na sigurnom“.\nNaš izvor je rekao da će oni danas biti izvedeni pred istražnog sudiju koji će im odrediti kaznu.\nZvonko Mihajlović, koji je bio u Orahovcu sa uhapšenim ruskim novinarima, Oksanom Sazonovom i Sergejom Belousom, za Sputnjik priča da je privođenje i hapšenje usledilo najverovatnije na osnovu nečije dojave.\n„Prvo su nas odveli u policijsku stanicu u Orahovac, odakle smo svo troje odvedeni u Prištinu. Meni su odmah vratili dokumenta i rekli da sam slobodan, dok su oni zadržani“, kaže Mihajlović, dodajući da policija nije bila gruba ali da je bila dosta rezervisana.\nOn takođe ne veruje da je problem bio samo u vizama, već da neko ne želi da se istina o životu Srba na Kosovu i Metohiji čuje.\nVladimir Bruter sa Međunarodnog instituta za društveno-politička istraživanja celu situaciju komentariše na sledeći način:\n„Dok ruski novinari budu snimali ono što se može smatrati istinom o Kosovu, ovakve situacije će se ponavljati. Kosovska policija će ih hapsiti prvom prilikom i raditi sve da istina ne dospe u javnost, jer istina o Kosovu nikome nije potrebna. Želim da kažem da Zapad pažljivo prati da slika sa Kosova uvek bude samo pozitivna, zato što su loše vesti sa Kosova isto što i loše vesti sa Zapada. Na Kosovu znaju da oni moraju da spreče ruske novinare da objektivno prikazuju situaciju, jer, prema zvaničnoj zapadnoj legendi, Srbi dobro žive na Kosovu, a pravoslavne svetinje niko i ništa ne ugrožava“.\nUhapšeni novinari su inače novinari agencije „Njuz front Srbija“.\nOvako su se Rusi borili pre dva veka\nsrbi, Orahovac, Rusi, hapšenje, novinari, Sergej Belous, Zvonko Mihajlović, Oksana Sazonova, Kosovo i Metohija, Srbija


Vučić najavio izbore u junu ili idućeg proleća, odbio razgovore sa SzS\nPredsednik Srbije i Srpske napredne stranke Aleksandar Vučić povlači potez u šahu sa mladim šahovskim talentima, Foto: video grab\nIzbori će biti ili u junu ili na proleće iduće godine, rekao je predsednik Srpske napredne stranke (SNS) Aleksandar Vučić, posle sednice Predsedništva stranke i dodao da izbori neće biti na jesen, a da je sigurno je da smo im sada znatno bliže nego pre.\nPredsedništvo SNS je jednoglasno bilo za vanredne izbore, sa jednim, njegovim uzdržanim glasom, rekao je Vučić i objasnio da je iz te odluke jasno da li smo bliži vanrednim izborima u junu ili redovnim idućeg proleća.\nPredsednik SNS je takođe dobio jednoglasnu podršku Predsedništva stranke da ne ulazi u razgovore sa liderima SzS Draganom Ðilasom, Vukom Jeremićem i Boškom Obradovićem.\nIako je prvo poručio da neće da prihvati nijedan zahtev opozicije, posle je rekao da je SNS spreman da uvaži zahteve opozicije, da izbaci i ubaci koga god hoće na izborne spiskove, “kako ne bi kukali o navodnim nepravilnostima”.\nPreneo je da je zamolio Predsedništvo stranke da dobije određeno kratko vreme, zbog borbe za određene investicije, kao i zato što želi da pruži vreme u nadi da će neko iz Priština da razgovara sa Beogradom, pre svega vodeći se državnim razlozima, dodao je Vučić.\nNa kraju, on je najavio da će sa kampanjom Budućnost Srbije biti u Novom Sadu 12. aprila, 19. aprila u Beogradu, a da posle toga ide i u Čačak.


» Italijani u Srbiji: jedna stara ljubavna priča\nBilo da su u Srbiju došli zbog posla ili ljubavi, većina Italijana ističe kako su ovde naišli na sličnosti između italijanske i srpske kulture\n“Ono što me je tada najviše pogodilo je bila lepota prirodnih krajolika, gostoprimstvo lokalnih stanovnika, ali i prazne radnje”, Gaetano Paolilo, Italijan iz Barlete, seća se svog prvog puta sa druge strane Jadrana, kada je 1996. godine doputovao u tadašnju Saveznu Republiku Jugoslaviju. Danas živi i radi u Nišu, rodnom gradu njegove supruge Slavice, a uopšte se ne kaje zbog svoje odluke.\nPrema popisu Italijana u inostranstvu iz 2012. godine, u Srbiji živi 1.100 Italijana – na ovaj broj se dodaju svi oni koji privremeno borave ili koji nisu upisani u posebnom registru Ministarstva spoljnih poslova Italije.\nKo zbog posla, ko zbog ljubavi, ili, poput Gaetana, zbog jednog i drugog, većina Italijana koji danas žive u Srbiji vole da naglase kako su ovde naišli na sličnosti između italijanske i srpske kulture.\n“Prisustvo Italijana u Nišu ima daleko poreklo: krajem devetnaestog veka, u rodnom gradu cara Konstantina živela je prilično velika kolonija Italijana koja se sastojala od oko 800 ljudi, i zbog toga je u ovom gradu postojao konzulat Italije. Još, niška Katolička crkva je rezultat katoličke misije italijanskog barnabite, sveštenika Ćezare Tondini de Kuarengi, koje je došao u Niš kako bi pružio spiritualnu podršku svim italijanima koji su tada radili na izgradnji pruge”, kaže sa ponosom Gaetano, koji je zajedno sa Slavicom osnovao u Nišu društvo ,,Dante Alighieri”, italijansko kulturno udruženje koje se bavi širenjem italijanskog jezika i kulture u inostranstvu.\nMnogo se promenilo od kad su italijanski radnici došli da izgrade srpski deo pruge čuvenog “Orijent ekspresa” – slavni voz koji je nekad povezao Pariz sa Istanbulom – ali ova dva naroda se i dalje privlače zbog bliskosti u mentalitetu.\n“Meni je lakše imati razumevanje sa Srbima, nego sa ostalim kulturama, na primer sa anglo-saksonskim. Postoji više sličnosti sa italijanskom kulturom i to mi je omogućilo da ljudi koje sam upoznala na poslu postanu pravi prijatelji. Mislim da, u prijateljstvu, Italijani i Srbi imaju dosta zajedničkih vrednosti”, ispričala je Mikela Bernaka, iz Padove, koja živi u Srbiji već šesnaest godina, a 2004. godine je otvorila u Beogradu srpski ogranak prestižne Berlic škole jezika, čiji je danas direktor.\nDanas, zahvaljujući dobrim ekonomskim odnosima između Srbije i Italije, zajednica Italijana u Srbiji se i dalje širi, kao što potvrđuje podatak da u Srbiji posluje preko 500 italijanskih firmi. Još, Italija se nalazi na vrhu lista srpskih trgovinskih partnera: Srbija najviše izvozi u Italiju i, prema podacima Republičkog zavoda za statistiku, samo prošle godine obim izvoza u Italiju je bio vredan 1,7 milijardi evra.\nIpak, Italijani ne dolaze u Srbiju samo zbog povoljnih poslovnih uslova, nego i zbog studiranja ili obuke. Ovo je slučaj Davida Guarijento, iz Torina, koji je pre pet godina došao u Novi Sad da stažira preko projekta AIESEC-a – najveće svetske organizacije vođene od strane mladih studenata, koja pruža mogućnost mobilnosti u mnogim fakultetima širom sveta. U Novi Sad se Davide odmah zaljubio i zavoleo je kako Novosađani doživljavaju svoj grad, a tu je upoznao i devojku sa kojom se kasnije venčao. Nakon završetka studija, Davide se vratio u Novi Sad, gde danas živi i gde je godinu i po dana radio za Institut iztraživanja ,,BioSense”.\n“Na početku, ljudi nisu razumeli zašto sam došao tu da živim, ali ja verujem da Srbija može da pruži mogućnosti poslovanja i razvijanja novih ideja, jer se nalazi u ekonomskom rastu” kaže dvadesetsedmogodišnjak Davide.\nOn sada razmišlja da se preseli u Beograd, gde planira da otvori svoje preduzeće i gde mu se sviđa društveni život.\nKada dolazimo do razlike između italijanskih i srpskih običaja, kao mogući izvor takozvanog kulturnog šoka, Italijani vole da štite ugled onoga po čemu su verovatno najviše poznati po svetu – a to je italijanska kuhinja, i jednoglasno osuđuju neke navike kod hrane, počevši od kečapa i majoneza na pici.\nIpak, i to što za Italijane izgleda grozno predstavlja neko prilagođavanje stranog običaja na domaće, pa i njihovo mešanje. No, ono što je sigurno je da deljenjem hrane, deli se i kultura iz koje ista potiče. Ili bar tako razmišlja Đuzepe del Kastilo, poreklom sa Sicilije, koji danas živi sa suprugom i dve ćerke u Zemunu, a u Srbiji je već 17 godina.\n“Ja mislim da nije bitno samo da se nude italijanski proizvodi, nego i naša kultura, atmosfera tipičnih italijanskih kafića ili, na primer, naš način na koji mi pijemo kafu ili kapućino”, kaže Đuzepe, koji je prvi put došao u Srbiju kao radnik jedne italijanske kooperative a danas planira da otvori italijanski restoran u Beogradu.\nKo zna da li će Srbi zahvaljujući mnogobrojnim italijanskim restoranima ikad moći da popiju kafu na dve sekunde za šankom ili da li će Italijani u Srbiji ikada odustati da doručkuju slatko sa čuvenim ,,cornetto e cappuccino”.\nOno što je sigurno je da među narodima Evrope i sveta ne postoje razlike ili svakodnevne navike koje ne mogu da se prevaziđu zajedničkim životom. Jer u Srbiji, kao i u ostalim zemljama, mešanje različitih kultura i njihovo ujedinjenje ne može ništa drugo nego da vodi do većeg kulturnog bogatstva društva.\nĐorđo Frušone je frilens novinar iz Italije koji živi u Beogradu, radi kao zamenik direktora eastjournal.net, a sarađuje sa Balkan Insight i EastWest, za koje piše o Balkanu


Češka nastavlja finansiranje razvojnih projekata – Radio Televizija Novi Pazar\nČeška nastavlja finansiranje razvojnih projekata\nMay 10, 2017 May 10, 2017 Selma Ljajic 2173 Views\nTokom radne posete Sandžaku ambasadorka Češke Republike Ivana Hlavsova sastala se danas sa predstavnicima Gradske uprave u Novom Pazaru. Nakon što se upoznala sa aktuelnom društveno-političkom situacijom u gradu, Hlavsova je najavila da će Češka nastaviti finansiranje regionalnih razvojnih projekata.\nU razgovoru sa predstavnicima Uprave grada, ambasadorka Češke Republike, Ivana Hlavsova upoznala se aktuelnom situacijom u Novom Pazaru, gradu u kojem se, kako kaže, i tokom zvanične posete osća kao da je među svojim prijateljima.\n”Češka Republika dugoročno finansira razvojne projekte u Sandžaku. Najveći je laboratorija za testiranje mleka, sa sedištem u Sjenici, ali za sve tri opštine, i imamo druge manje projekte”, rekla je Hlavsova.\nPomoćnik gradonačelnika Novog Pazara Nihad Hasanović istakao je da je, kada se sumiraju rezultati, i dosadašnja saradnja sa Ambasadom Češke na zavidnom nivou.\n”U jednom prijateljskom razgovoru smo sumirali rezultate. Češka je značajna sredstva uložila u pokretanje i rad Regionalnog centra za razvoj poljoprivrede u Sjenici. Zahvalni smo ima za saradnju sa našom razvojnom agencijom SEDA, za formiranje agro klastera i konkretnoj pomoći poljoprivrednicima”, rakao je pomoćnik gradonačelnika Novog Pazara Nihad Hasanović.\nDugoročno, osim finansiranja razvojnih projekata, Ambasada Češke će, kako je najavljeno, nastaviti i realizaciju programa malih, lokalnih projekata, u sklopu kojeg se, svake godine izdvajaju sredstva za realizaciju barem po jednog takvog projekta.\n← Ekonomcu Futsal kup Srbije\nNINA KRAVIZ zatvara mts Dance arenu i ovogodišnji EXIT! →


Otvoren novi Kia centar Beograd | Moj Svet Brzine - Djordje Djenic\nNaslovna » Industrija » Otvoren novi Kia centar Beograd\nNovi i do sada najveći objekat Kia Motorsa u regiji otvoren je nedavno u Beogradu. Na ovaj način Kia jača svoje prisustvo u Srbiji i podiže kvalitet svojih usluga na najviši nivo.U Beogradu, na adresi Auto-put za Novi Sad 98 u Zemunu otvoren je najveći prodajni salon Kia Motorsa u Srbiji. Na zemljištu površine skoro 2 hektara izgrađena je prva faza kompleksa koja obuhvata prodajni salon i kancelarijski prostor na površini od skoro 2.000 kvadratnih metara.\nObjekat je dizajnerski i funkcionalno izgrađen po najsavremenijim standardima Kia Motors Corporation, u dizajnerskom standardu pod nazivom „Red Cube“ (prev. crvena kocka). Moderno koncipiran u skladu sa zahtevima i potrebama klijenata, novi objekat predstavlja prvi objekat ovog standarda koji je izgrađen u Adria regiji, po čemu će Beograd prednjačiti u pogledu na druge glavne gradove regiona.\nU novi objekat do sada je investirano preko 7,5 miliona evra što dokazuje Kijinu spremnost da ostane u Srbiji i nastavi uspešno rast i razvoj svog poslovanja. Do kraja ove godine očekuje nas i dovršetak Faze 2 u izgradnji ovog kompleksa. Reč je o navećem i najmodernijem servisnom centru za KIA vozila, na 1540 kvadratnih metara i kapaciteta 20 dizalica čime će se ubrzati usluga pružanja servisa i pružiti dodatni komfor postojećim vlasnicima KIA vozila dok traje servis njihovog vozila. Oko prodajnog salona i servisa u tom trenutku će se nalaziti parking prostor za preko 300 vozila. Završtekom izgradnje servisa i kompletiranjem celog kompleksa vrednost investicije će dostići skoro 10 miliona evra, što Kia Motors Adria Grupu postavlja na prvo mesto po investicijama u automobilskoj industriji u Srbiji.


SAD ubrzava dolazak novog ambasadora u BiH, Michael Murphy bi uskoro mogao preuzeti dužnost - MojCazin\nSAD ubrzava dolazak novog ambasadora u BiH, Michael Murphy bi uskoro mogao preuzeti dužnost\nKomitet za vanjske poslove Senata SAD-a u utorak, 5. oktobra, trebao bi održati saslušanje kandidata za novog američkog ambasadora u BiH Michaela Murphyja, što predstavlja korak ka konačnom imenovanju na ovu funkciju.\nIako do sada nije bio poznat tačan datum kada će Senat odlučivati o imenovanju novog ambasadora te se čak govorilo i o pomjeranju odluke za narednu godinu, čini se kako američka administracija na čelu s predsjednikom SAD-a Bidenom želi što prije riješiti pitanje novog ambasadora u Bosni i Hercegovini.\nJoe Biden je još početkom jula izabrao Murphyja kao osobu koja će predstavljati politiku SAD-a u Bosni i Hercegovini. Nakon prijedloga Bijela kuća je uputila prijedlog imenovanja u Senat SAD-a, koji bi trebao potvrditi ovaj prijedlog.\nMurphy je veteran američke službe za vanjske poslove s 29-godišnjim iskustvom, a koji trenutno radi kao zamjenik pomoćnika državnog sekretara za evropska i euroazijska pitanja. Njegov portfolio uključuje evropsku sigurnost, kontrolu konvencionalnog naoružanja i arktičku sigurnost, stoji u biografiji objavljenoj na stranici State departmenta.\nOsim Michaela Murphyja, na istoj sjednici Komiteta za vanjske poslove SAD-a održat će se i saslušanje Jeffreyja Hoveniera, koji bi trebao biti imenovan za novog ambasadora SAD-a na Kosovu.\nTreba istaći da su Sjedinjene Američke Države odredile i posebnog izaslanika koji će se baviti isključivo izmjenama Izbornog zakona u BiH Matthewa Palmera, koji sutra stiže u posjetu BiH.\nTags: AmbasadorBOSNA i HERCEGOVINASAD\nUbica djece danas ide pred istražnog sudiju


Rusija učestvuje na tehničkom sastanku OPEK-a 29. oktobra - Sputnjik Srbija\n22:47 12.10.2016 Preuzmite kraći link\n„Nismo razgovarali o konkretnim ciframa (u vezi s proizvodnjom nafte), razmatrali smo mehanizam saradnje zemalja OPEK-a i onih koje nisu članice ove organizacije i aktuelnu analitiku u našim zemljama, kako bismo izradili dalji mehanizam saradnje“, rekao je Novak nakon konsultativnog sastanka s predstavnicima zemalja-proizvođača nafte u Istanbulu.\n„Kada je reč o ciframa, ovaj posao je pred nama i mislim da ćemo 29. oktobra, upravo posle sastanka zemalja OPEK-a 28. oktobra, svi zajedno razmotriti već manje-više konkretne parametre“, rekao je Novak.\nMinistar je precizirao da je Sekretarijat OPEK-a pozvao rusku stranu da učestvuje u tehničkim konsultacijama na ekspertskom nivou 29. oktobra u Beču.\nOPEK je na neformalnom sastanku u Alžiru 28. septembra usaglasio ograničenje proizvodnje nafte u rasponu od 32,5 do 33 miliona barela dnevno, ali za sada nema dogovora o konkretnim limitima za svaku od zemalja organizacije.\nKonačna odluka treba da bude doneta na sastanku OPEK-a 30. novembra u Beču. Organizacija očekuje da će se merama za stabilizaciju tržišta pridružiti niz drugih zemalja koje proizvode naftu, a pre svih Rusija.\nzamrzavanje proizvodnje nafte, tržište nafte, nafta, OPEK


Cena nacionalne bezbednosti ili naivnost bez zaštite - Istinomer\nMilena Manojlović 12. 6. 2021.\nNarodna skupština je 10. decembra prošle godine usvojila Zakon o budžetu za 2021. godinu, ali prve najave izmena su se pojavile već u januaru, svega mesec dana nakon usvajanja. Kada je budžet usvojen, Fiskalni savet je upozoravao da je važno da se predviđeni deficit, od oko 3 odsto BDP-a, planira još restriktivnije. Stav Saveta bio je da se manji deficit mogao postići zamrzavanjem zarada u javnom sektoru ili odustajanjem od projekata koji nisu hitni, navodeći kao jedan od primera značajne troškove opremanja bezbednosnog sektora. Međutim, 22. aprila Supština je usvojila rebalans budžeta kojim je deficit podignut na oko 6,9 odsto BDP-a, čime se suštinski odustalo od prethodne fiskalne politike koje je težila stabilizaciji javnog duga u odnosu na BDP. U oceni predloga rebalansa Fiskalnog saveta istaknuto je da će se dva puta veći fiskalni deficit – 2 milijarde evra više u odnosu na prvobitni plan, finansirati novim zaduživanjem zemlje. Zbog čega smo se onda aprilskim rebalansom budžeta dodatno zadužili?\nDa li znate kako izgleda budžetski ciklus?\nProces kreiraja budžeta Republike Srbije za jednu godinu trebalo bi da započne već u februaru prethodne godine. Tada ministar, nadležan za finansije, šalje instrukciju direktnim korisnicima budžetskih sredstava da predlože prioritetne oblasti finansiranja za tu i naredne dve godine. Sledi višemesečno dogovaranje o fiskalnoj strategiji Vlade, o kojoj se izjašnjavaju i Fiskalni savet kao nezavisno telo čiji je zadatak unapređivanje kulture fiskalne odgovornosti i Narodna skupština. Zatim Vlada usvaja predlog Zakona o budžetu i dostavlja ga Narodnoj skupštini koja, tokom decembra, usvaja budžet za predstojeću godinu.\nČini se, dakle, da se radi o jasno definisanom procesu koji ne ostavlja puno mogućnosti za improvizaciju. Ali, zato zakon predviđa i mogućnost rebalansa budžeta koji ostavlja prostor za usputne promene i dopune važećeg budžeta. Suštinski, rebalans budžeta ukazuje da izvršna vlast nije realno isplanirala rashode i prihode ili da su nastupile vanredne okolnosti koje se nisu mogle predvideti u decembru kada je budžet usvojen.\nKada je ministar finansija u aprilu obrazlagao predložene izmene budžeta narodnim poslanicima, istakao je da se rebalans sprovodi kako bi država nastavila borbu protiv pandemije, podstakla privredni rast i umanjila negativne posledice krize po građane i privredu. Međutim, pandemija je uveliko trajala i decembra 2020. godine. Reklo bi se da se i tada moglo pretpostaviti da će i 2021. godina zahtevati dodatna ulaganja u zdravstvo i novi paket pomoći privredi. Štaviše, Fiskalni savet je i preporučivao smanjenje deficita jer je predvideo mogućnost novog paketa pomoći privredi. Otuda se potreba za rebalansom ne može pripisati novim okolnostima koje je donela pandemija, koliko odluci izvršne vlasti da drugačije isplanira godišnje rashode.\nA rebalans je nesumnjivo doneo više od “kozmetičkih” promena. Suprotno upozorenjima Fiskalnog saveta, deficit je značajno podignut, a to će voditi rastu javnog duga koji će, po proceni Saveta, do kraja 2021. godine iznositi oko 61 procenta BDP-a. U srpskoj javnosti je “magična brojka” postala stopa od 60 odsto javnog duga u odnosu na BDP, s obzirom na to da kriterijumi iz Mastrihta za pridruživanje EU propisuju da buduće članice ne bi smele da imaju veći dug.\nNo, osim veličine duga, možda su važniji uslovi zaduživanja jedne zemlje. Tako Srbija, zbog znatno većih kamata, mora izdvojiti više novca za finansiranje javnog duga nego neke stabilne evropske ekonomije iako je njihov dug znatno veći. Po sudu Fiskalnog saveta, približno polovina povećanja deficita je ekonomski neopravdana: nisu sporna ulaganja u infrastrukturu i zdravstvo, delimično je opravdan novi paket antikriznih mera (Savet se zalagao za veću selektivnost i targetiranje onih grana privrede koje su najviše pogođene pandemijom), ali ekonomski su neutemeljene odluke o isplati novčane pomoći svim punoletnim građanima i dodatna ulaganja u sektor bezbednosti.\nSuperpotrošači iz sektora bezbednosti\nUpravo su ulaganja u sektor bezbednosti privukla pažnju javnosti. Zamerke Fiskalnog saveta mogu se svesti na tri ključna argumenta – izdvojeno je previše novca, takva ulaganja ne podstiču privredni rast, a nisu ni transparentno prikazana. Savet upozorava da ukupne investicije u sektor bezbednosti nakon rebalansna dostižu iznos od oko 750 miliona evra, odnosno 1,4 odsto BDP-a, što je znatno više od proseka za zemlje centralne i istočne Evrope koji iznosi oko 0,3 odsto. Poređenja radi, procenjuje se da će izgradnja čitavog Moravskog koridora (auto-put Pojate – Preljina) koštati oko 800 miliona evra.\nZnačajan deo ulaganja podrazumevaće nabavku vojne opreme iz uvoza što, za razliku od infratsrukturnih investicija, neće imati pozitivnog uticaja na privredni rast u Srbiji, ni direktnog uticaja na kvalitet života građana. Upravo zbog toga Savet te investicije ne vidi kao prioritetne, pogotovu ne u trenutku velike ekonomske neizvesnosti koju je pandemija donela.\nKonačno, Fiskalni savet upozorava da više od 1 milijarde evra ukupnih ulaganja u Rebalansu budžeta za 2021. godinu nije jasno prikazano. Iako se potpuno prikazivanje investicija u sektoru bezbednosti ne može očekivati – na primer određene nabavke mogu nositi oznaku tajnosti – Fiskalni savet ističe da je neophodno da se objave barem osnovne informacije o nameni izdvojenih sredstava.\nRast budžetskih ulaganja u sektor bezbednosti nije ovogodišnji izuzetak iako Fiskalni savet napominje da će 2021. godine, po svemu sudeći, dostići istorijski maksimum. Savet podseća da su izdvajanja za bezbednost i prethodne 2019. i 2020. godine znatno prevazilazila prosek u zemljama centralne i istočne Evrope. Tako je za sektor bezbednosti, u periodu od 2018. a zaključno sa rebalansom za 2021. godinu, izdvojeno oko 1,8 milijardi evra. Procenjuje se da bi navedeni iznos bio dovoljan za rešavanje problema upravljanja otpadnm vodama na teritoriji cele Srbije.\nOsim toga, Savet ističe da je Ministarstvo odbrane jedini budžetski korisnik koji beleži porast izdvajanja za zaposlene, što je posledica trajnog uvećanja zarada u sektoru odbrane. Najavljeno je da će ovog puta plate biti povećane samo uniformisanim licima, najviše vojnicima, ali nije jasno da li će i na koji način navedena promena uticati na reformu platnih razreda.\nPočetak godine obeležila su i razmatranja uvođenja obaveznog služenja vojnog roka. Resorni ministar, koji podržava navedenu ideju, istakao je da će konačnu odluku tokom jeseni doneti Narodna skupština, nakon javne rasprave. Ministar je naglasio da se procenjuje da bi uvođenje obaveznog vojnog roka godišnje koštalo oko 8 milijardi dinara, te da država raspolaže tim sredstvima. Po rezultatima prošlogodišnjeg istraživanja Beogradskog centra za bezbednosnu politiku (BCBP), osim ministra, tu ideju podržava i 73 odsto građana koji vojni rok vide kao priliku za „disciplinovanje“ omladine i deo tradicije.\nNajveći broj ispitanika koji podržavaju vraćanje obaveznog vojnog roka starije je od 45 godina. Većina građana smatra i da je potrebno ulagati više (46 odsto) ili isto novca u odbranu (38 odsto). Glavna kontradiktornost nalaza navedenog istraživanja leži u činjenici da, istovremeno, građani smatraju da glavne pretnje po bezbednost zapravo dolaze iznutra. Takve pretnje, poput organizovanog kriminala i korupcije, posledica su loše uprave, pa jačanje vojnih kapaciteta ne može voditi njihovom rešavanju.\nOtkud toliko konfuzije? Najpre imamo Vladino kontinuirano izdvajanje značajnih sredstava za potrebe odbrane koje Fiskalni savet ne razume i kritikuje. Potom i stavove građana koji, čini se, podržavaju takvu politiku Vlade, ali glavne bezbednosne pretnje vide u suštinskom nedostatku vladavine prava. Zajednički imenilac je nedostatak dijaloga i argumentovane rasprave o odbrambenoj politici Srbije i vojnoj neutralnosti za koju smo se opredelili.\nNaime, jačanje odbrambenih kapaciteta i eventualno uvođenje vojnog roka su u skladu sa konceptom totalne odbrane na koji se pozivaju strateška dokumenta koja usmeravaju politiku nacionalne bezbednosti u Srbiji. Vojna neutralnost, osim uobičajne asocijacije o balansiranju između NATO i Rusije, ne podrazumeva neku nezainteresovanost ili izolovanost od savremenih bezbednosnih izazova. Naprotiv, ona podrazumeva jačanje i oslanjanje na sopstvene kapacitete, a to košta. I koštaće.\nTako i upoređivanje sa zemljama centralne i istočne Evrope nije najsrećnije, pogotovu ukoliko su te zemlje članice vojnih saveza ili ako svoju odbranu zasnivaju na drugačijim načelima. Otuda je bilo važno jasno predočiti građanima da će vojna neutralnost i koncept totalne odbrane podrazumevati višegodišnje trošenje značajnih materijalnih sredstava. Naše zdravstvo, obrazovanje, zaštita životne sredine ili kultura će zbog toga godinama dobijati manje budžetskih sredstava. A ni eventualni vojni rok neće služiti vaspitanju, već pripremi za odbranu zemlje. Čini se da smo, umesto opreznog i dugoročnog kalkulisanja potencijalnih koristi ili gubitaka, pitanju vojne neutralnosti pristupili emotivno (građani) i populistički (političke stranke).\nIstovremeno, istraživanje BCBP-a upućuje da je fokus građana, kada procenjuju glavne rizike po bezbednost Srbije, na aspektima tzv. ljudske bezbednosti koja je – za razliku od nacionalne koja je usmerena na zaštitu države – okrenuta ka zaštiti građana. Tako ispitanici kao glavne opasnosti vide belu kugu, narkomaniju, organizovani kriminal, masovan odlazak ljudi u inostranstvo i korupciju. Dodatno naoružavanje tu ne može pomoći, ali ipak su građani na drugo mesto investicija koje bi smanjile ugroženost naveli upravo kupovinu oružja. Oko 65 odsto građana veruje Vojsci Srbije. Otuda upozorenja Fiskalnog saveta, u kojima se traži veći stepen transparentnosti prilikom ulaganja u sektor bezbednosti, imaju dodatni značaj. Pogotovu u svetlu afere u Krušiku koja je, u najmanju ruku, ukazala na značajne nedostatke u kontroli rada Ministarstva odbrane i namenske industrije Srbije. Jer upravo transparentnost, vladavina prava, odgovornost institucija i kontinuirana demokratska kontrola nad subjektima sektora bezbednosti mogu unaprediti bezbednost građana.\n(Autorka je analtičarka u istraživačkom timu Crte)\nbudžet budžet Srbije nacionalna bezbednost vojni rok


Natavni program CCNA Security pripremit će vas za dizajniranje, implementiranje i potporu sigurnosti umreženih uređaja. Dodajte svojim vještinama CCNA umrežavanja i ekspertizu iz sigurnosti i povećajte svoje šanse za zaposlenje.\nRazvijte praktično znanje o principima, alatima i konfiguracijama mrežne sigurnosti,\nUčite od instruktora u učionici i pristupite stručnim online sadržajima bilo kada,\nVježbajte svoja znanja na pravoj opremi koristeći simulacijski alat Cisco Packet Tracer,\nDobijte brzu povratnu informaciju o vašem radu kroz integrisane kvizove i testove,\nPripremite se za radno mjesto uz kolaborativne projekte i prezentacije,\nPovežite se sa zajednicom Cisco Akademije mrežnih tehnologija.\nKako ljudi, procesi, podaci i stvari postaju sve povezaniji, potražnja za analitičarima informacijske sigurnosti je u konstantnom porastu. Nastavni program CCNA Security razvija vještine koje vam trebaju kako biste bili angažovani i uspješni u poslovima vezanim za sigurnost računarskih mreža. Američka Nacionalna agencija za sigurnost (NSA) i Odbor za državne sisteme sigurnosti (CNSS) su potvrdili da program ispunjava standarde CNSS 4011.


Show All za dečake\nShow All za devojčice\nInternet kupovina može se obaviti sa ili bez registracije naloga na sajtu. Registracija naloga na sajtu obavlja se samo jednom. Ona daje klijentu mogućnost brže kupovine, bolje informisanosti, bržeg obaveštavanja o svim novinama na sajtu, kao i deljenje novih informacija putem društvenih mreža.\nPosetioci sajta imaju mogućnost da komentarišu artikle kao i da šalju email-ove i sms poruke. Klijent je odgovoran za otvaranje, održavanje i poverljivost otvorenog naloga i lozinki, koje je dobio prilikom registracije na sajtu. Klijent je odgovoran za sve aktivnosti koje se dešavaju na otvorenom nalogu i sa otvorenom lozinkom.\nU slučaju da su prekršeni Uslovi korišćenja, Igracke.org ima pravo da otkaže narudžbenicu, odbije pružanja usluga, ili ukine nalog. Igračke.org ima pravo da ne objavi komentare koji na bilo koji način ugrožavaju prava drugih. Takvi komentari će biti uklonjeni bez prethodnog obaveštenja.\nPrilikom popunjavanja registracionog formulara na sajtu Igracke.org, Vi prihvatate i slažete se sa time da će administratori sajta koristiti Vaše lične podatke za sledeće namene:\n– Slanje obaveštenja o ponudama, popustima ili drugim komercijalnim informacijama vezanim za Igracke.org ili neku treću stranu, sa kojom Igracke.org ima poslovnu saradnju.\nMi čuvamo Vaše lične podatke kako bismo Vam slali informacije o Vašem nalogu na sajtu Igracke.org, da možemo da Vas informišemo o statusu Vaših porudžbina i radi evaluacije kvaliteta proizvoda i usluga koje koristite.\nKlijenti mogu sami da se izbrišu sa mailing lista, koje se koriste za marketinške kampanje.\nUslovi i regulative koji se odnose na korišćenje informacija dobijenih prilikom online plaćanja nalaze se u odeljku Usluge kupovine.\nUkoliko imate dodatna pitanja vezana za Politiku privatnosti, molimo da nas kontaktirate putem kontakt formulara ili na prodaja@igracke.org


Varheji: EU nije celovita bez zapadnog Balkana - Portal Forum\nуторак, 19. октобра 2021 : 18:30\nSTRAZBUR, 19. oktobra 2021. (Beta) – Evropski komesar Oliver Varheji izjavio je danas u Evropskom parlamentu (EP) da Evropska unija neće biti celovita dok u sebe ne ugradi zapadni Balkan zato što uz geografiju tu postoje i isti interesi, vrednosti i istorija.\nVarheji je poslanicima Spoljnopolitičkog odbora EP obrazložio Godišnji izveštaj Evropske komisije o napretku reformi medju partnerima na zapadnom Balkanu i rekao da je u regionu ostvaren izvestan napredak, ali da manjkavosti postoje i dalje kada je reč o vladavini prava, nezavisnosti pravosuđa, slobodi medija, suzbijanju korupcije i organizovanog kriminala.\nEvropski komesar je odgovarajući na pitanja poslanika istakao da je Srbija potvrdila predanost reformama i da je na putu promena ustava, ali da Srbija mora ojačati i produbiti bitku protiv korupcije i organizovanog kriminala i osnažiti reforme na polju slobode medija.\nOn je naglasio važnost dijaloga Beograd-Priština i predočio da se sve jednostrane i neusaglašene akcije moraju izbeći.\nVarheji je dodao da kad je reč o Crnoj Gori, koja je otvorila sva poglavlja, tamošnje vlasti moraju sprovesti zadatke u vladavini zakona da bi zemlja mogla napredovati u pregovorima o članstvu. Jer “nijedno poglavlje ne može biti zatvoreno bez pomaka u prelaznim uslovima za vladavinu prava, predočio je on i objasnio da je to deo nove metodologije proširivanja i zato Crna Gora mora ostvariti opipljive rezultate u suzbijanju korupcije, organizovanog kriminala i slobodi medija i izražavanja.\nNa pitanje kako EK gleda na izjave da bi se Republika Srpska mogla otcepiti od BiH, Varheji je podvukao da je “crvena linija Dejtonski sporazum” i da je to jasno svima u Republici Srpskoj”.\nPrethodni tekstPoslanici o skandiranju ratnim zločincima na sportskim terenima\nSledeći tekstVesić: Čuvajmo slobodu Beograda koja je krvlju plaćena


NESREĆA U CENTRU NIŠA U udesu povređeno troje dece i majka\nTroje dece i njihova majka lakše su povređeni u saobraćajnoj nesreći koja se dogodila u ponoć u Ulici Milojka Lešjanina u Nišu.\nPovređeni su se nalazili u automobilu marke "dajevu", kragujevačke registracije, kojim je upravljao otac mališana, koji se sudario sa "pasatom" kojim je upravljao Nišlija (32).\nNa sreću, niko od povređenih nije teže povređen, mada su na mesto sudara došle dve ekipe Zavoda za hitnu medicinsku pomoć, koje su povređene prevezle do Urgentnog centra u Kliničkom centru u Nišu.\nU Policijskoj upravi u Nišu kažu da se utvrđuju uzroci ove saobraćajne nesreće u centru Niša.\nSEKLI KOLA DA IZVUKU POVREĐENE Mladić i žena povređeni u udesu na starom putu Beograd-Novi Sad


Dnevnik: Oduzet klupski autobus, konfiskovana i teretana FK Vojvodina zbog dugova\nBeta 2. septembra 2017. 12:25\nIzvršitelji su zbog dugovanja zaplenili klupski autobus i odneli rekvizite iz teretane Fudbalskog kluba Vojvodina, piše danas novosadski Dnevnik.\n„Fudbalski klub Vojvodina trenutno preživljava izuzetno težak period, jedan od najtežih u 103 godine dugoj istoriji. Izvršitelji sve češće dolaze pa je jasno da je Vojvodina u ogromnoj finansijskoj dubiozi, procenjenoj na oko sedam i po miliona evra. Kada je novosadski klub u pitanju, nažalost, to je ogroman novac. Za razliku od velikih klubova iz glavnog grada, čiji su dugovi mnogo veći, Voša decenijama nije miljenik države“, naveo je Dnevnik.\nBivši finansijer kluba i predsednik Nadzornog odbora Dragoslav Vuković, koji je podneo ostavku nakon poraza Vojvodine u Novom Sadu od Spartaka od 0:5, nedavno je izjavio da je zbog brojnih neplaćenih računa, sva imovina kluba popisana.\n„Vojvodini niko ništa ne daje, za razliku od Partizana i Zvezde. Pogledajte koliko novca Zvezda godišnje dobije od države. A Vojvodina je došla u takvu situaciju da strepimo da li će nam uzeti klupski autobus. Naime, nije plaćena popravka krova autobusa, oni koji su ga popravljali su tužili klub i dobili spor“, rekao je tada Vuković.\nPrema rečima predsednika Skupštine kluba Milana Davidova, zasedanje najvišeg klupskog tela održaće se u petak, 8. septembra.


Jedan Italijan je čak zatražio od predsednika i ruski pasoš na poklon\n– Mislim da ćemo rešiti to pitanje sa zadovoljstvom. Imamo jako dobre odnose sa Italijom, sa vašom domovinom. Tokom pandemije smo u stalnom kontaktu sa italijanskim premijerom, razmenjujemo mišljenja i iskustva. Pokušavamo da podržimo jedni druge. Inače, to je i istorijska činjenica, mnogo štošta vezuje Rusiju i Italiju – dodao je Putin.\n← ŠTA SE DEŠAVA U CRNOJ GORI? Medojević podnosi ostavku na POSLANIČKO MESTO: “Ja držim svoju reč”\nVučić sa savetnikom za nacionalnu bezbednost SAD: Srbija će poštovati dogovor iz Vašingtona →\nMINIMALAC I PLATE OD SUTRA VEĆI, ZA FRILENSERE ĆEMO NAĆI REŠENJE: Vučić saopštio i važnu stvar za sve PENZIONERE!\nSrpska lista Lajčaku i Eskobaru: Hitno pojačati bezbednost Srba i SPC na KiM\n1 Februara, 2022 1 Februara, 2022 admin\t0